Japan Ram PM Shinzō Abe Cu Vuanci Rian In Ai Phuak Cang Lai – Chin 11 News\nJapan Ram PM Shinzō Abe Cu Vuanci Rian In Ai Phuak Cang Lai\nJapan ram ah vuanci (Prime Minister) a tuan lio mi Shinzō Abe cu Japan ramchung ngandam nak a that deuh hlei lo caah le an ramchung thaw ngchia hna ruang ah Prime Minister sinak in ai phuak cang lai tiah NHK thawngzamh nih cun an langhter.\nPM Shinzō Abe nih a chim ning ah cun Japan ramchung ah tulio sining in zoh ah cun ngandam nak lei hi a tha lei kan panh kho hrimhrim lo, a zualhma mi kan lo chin lengmang caah hi nih hin acozah riantuan tu hna le tuanvo ngeitu hna cung ah buainak a chuahter khawh mi a si i cu ruang ah ka rian in ka dinh nak hi a si tiah a chim.\nPM Shinzō Abe hi a chungril lei damlo nak fak ngai in a ngei mi asi i kum sau ngai a tuar cang mi zong a si, kan hnuzarh chung ah khan voihnih khengte siizung ah admit a si hnuin Vuanci rian in ka din cang lai tiah thawngthanh nak a tuah zong hi a si. August 17 ah khan PM Shinzō Abe hi siizung ah suimilam 7 chung operation zong tuah a rak si ko nain thawngzamh sinah le mipi theih ding in zeihmanh chim phuan nak a rak um lemlo.\nCu hnu zarhhnih nak ah siizung i ai piah than hnu lawng in a zual hma ko tiah theih a si caah mipi pawl zong lungrethei ngai in an um hna. Shinzō Abe hi 2021 September thla ah vuanci a tuan mi term hi a dih te ding a si i a term chung hi a dih tiang a tuan kho hnga maw tiah mipi pawl zong lungrethei ngai in an um hna.\nAsinain nizan ah Vuanci Shinzō Abe nih cun Prime Minister ka si nakin ka din/phuak cang lai tiah thawngthanh nak a tuah mi ruang ah Japan mipi ngaihchia in a chiah ko hna.


CHINMI CHUNGIN DOCTOR 7 LE NURSE 6 AN PUM AN I PE CANG – The Chinlung Post\nCHINMI CHUNGIN DOCTOR 7 LE NURSE 6 AN PUM AN I PE CANG\nAugust 24, 2021 admin Chin 0\nTaungzalat Center: Kan mi hna damnak caah tiin CCRT nih Taungzalat center cu on a si. Chin mi chungin kan mi hna chanhchuah rian tuan ding in Nurse pa 6 le doctors pa 7 an i pe. Upatnak ka pek hna. CCRT hi Chin miphun unau hna lungrual tein kan ral lian cem pakhat a simi doh nakding caah kan dirhmi a si. Harsatnak tampi cu hmu cia bu in, Pathian min in raltha tein kan kal lai.\nA tang rih mi third wave le a ra lai mi wave pawl caah timtuah cia nak caah CCRT cu kan dirhnak a si. Covid vaccine tiang a si khawh chung in kan mi hna chunh khawh ding in timhtuahnak kan ngei.Kan mi hna dam hna seh, kan mi hna an nun sau hram ko seh. Credit: Thawng Tha Thang\nCabiadang Relchih Aduhmi caah: Thawngpang tha taktak a si ko. Ralhrang kawlralkap minung 15 hrawng an nunnak a liam lai tiah an langhter. Nihin chun ah Kalay le Gangaw karlak ah kal mi Ralkap motor cu PDF nih Bomb an puah hnawh tthan i a tlawmbik ah Ralkap (15) cu an thi lai tiah Gangaw Youth Voice nih a tarlangh. Nihin August 24, 2021 chun ah khan Ralkap motor pahnih cu Kalay in Gangaw lei ah an rak ra.Lam pi an kal lio ah PDF pawl nih bomb an puah hnawh hna hi a si.\nRalkap motor pakhat cu a rawk dih cikcek, cun ralkap a thi mi hi a tlawmbik ah minung 15 cu an si lai tiah an langhter hi asi. Ralkap a thi mi hi 15 tal cu an si hrim tiah zumh a si. Cun hliamtuar zong an tam ngaingai. Athi mi le hliamtuar mi pawl motor chung khin tthan le timhtuahnak ah suimilam pakhat hrawng cu an rau. Ralkap pawl cu an sungh ruang ah ti awk thei loin an um i, an pawng ah a um mi,\nThlam (5) mei in an khangh” tiah an langhter. Atu hi Gangaw le Kalay karlak cu ralkap thazaang tampi nih an congh i khual tlawng caah a him lo tiah Gangaw youth nih cun an langhter hi asi. Cucaah chungkhat neihniam a ummi vialte sin ah thawngthanhnak tuah cio hna usih. Aruang cu a cunglei langhter bangin a him lo caah a si.\nTUNI AH RALHRANG MOTOR BOMB IN AN TTHUAT HOI TAMTUK AN THI\nFALAM PENG CHUNGAH ZEIBANTUK HMANH A NGAH TILO, RALRIN AN PEK CANG HNA


Kawlram Sihni Hna Le Pi Suu Kyi Arko In A Tuahtu (Lehawk Hngalh Bak Loin) Gambia Bialehnak – Chin World News Evening\nKawlram Sihni Hna Le Pi Suu Kyi Arko In A Tuahtu (Lehawk Hngalh Bak Loin) Gambia Bialehnak\nDecember 15, 2019 December 16, 2019 Salai Van Thawngpang\nKawlram Sihni hna le Pi Suu Kyi Arko In Tuahtu (Lehawk Hngalh Bak Loin) Gambia Bialehnak. Genocide ah Kawlram nih Bialen nak (2) a tuah. Rohingya cung ah Genocide timhlamnak aumlo. Kan tuahto mi ah Cihhmih nak a va si sual hmanh ah, hi pakhat te lawng in Genocide na buar ti khawh ka si ve lo. Kawlram Biachimh mi ah Asilo tiah an el lomi konglam hna. Kawlram nih FFM timi UN cazin kha a el kho lo. Asi lo ati lo. FFM cazin ah Cihhmih nak timhlam nak kong aum. Cucu Kawlram nih elh nak atuah lo. FFM cu konglam (7) a bik in an ṭial mi asi.\n(Kawlram Sihni hna nih an el lo mi hna FFM cazin chung umbia) 1. Cihhmih timhlam nak cu 1st nak asi. Kawl ralkap nih a hleihluat tiang in ralkap thazang an hman. 2. Ralkap hna nih Cihhmih timhlam cawlcang nak. Rabawi hna nawlpek nakin Innlo vialte an hrawk dih tikah pungsan pakhat lawng tein an hrawk hna. Timhlam nak ngei cia in antuah mi asi. 3. Innlo 392 an hrawk cikcek mi (JCB in) le mei an khangh mi kawlram nih an el kholo. Timhcia mam tein an hrawk mi asi.\n4. Ngakchia le Nu hna tlaihrem nak kong ah Kawlram nih pelte hmanh an chimhrel lo. Zeitintiah el khawh asi lo mi le an chimh ngam lo mi asi caah an I philh ter lawh lawh mi asi. Sual ka phawt hna lo. Keimah hrim zong nih asi lo ning in phisin cu ka huat tuk mi asi ve caah.\n5. Ralkap nih a dang rianṭuantu hna le mipi kha, minung he I lawh loin an tuahto nak. Hru hru hrang hrang in saram bantuk in le mi thleidan in an tuahto hna. Philh awk le hnuchit awk ṭhalo mi konglam hna ansi. Kawl agent hna nih abiapi asi lo ti phunphai in bia an chim rih. El an ngamh lo zong si men lai.\na. Huat nak bia le ralhrang lungput ah a hruai khawh mi biachim holhrel nak. Ralbawizik Feibuk ah Kanram Rohingya miphun an umlo tiah kan ti khawh nak hnga hloh viar uh tiah buaibai nak alinsa saling lio ah zung thanh caa phun in a ṭial. b. Thleidan nak hmuitinh le upadi hna tamtuk in kawlram ah aum rih fawn. Tcn: Rammi si nak covo le Hmatpungṭin (ID). Rohingya cung ah hleihluat tiang in phungning lo upadi asuai piak hna caah asi. Abiak nak le athawhkeh nak tuanbia theih loin ID tuah piak khawh asilo tiah kawlram nih anti. Rammi sinak le Innlo an chut mihna zong pelte hman an chimphuan lo.\n6. Mipi nih Rohingya huat nak ding ah forhfial nak, thanhca chuahnak, Cucu Kawlram cozah nih lungtak tein an cohlan. 7. Nuhrin covo kha fihnung phun an si tiang in an buar nak. Nuhrin covo le Genocide siter tu hlathlai nak atuah lo, dantat nak atuah lo. Biatak tein le timh ciammam tein Nurhin covo Upadi (International Humanitarian Law) an buar. Hi pei FFM cazin ah lairel tu Upadi asi fam cu.\nKawlram lei nih an el kho mi pakhat te: Nawlbuar mi Ralkap hna kha dantat nak kan tuah hna. Cihhmih timhlam nak hi a cheubang timi a um kho maw? Kawlram nih mah le mah biahal nak aatuah. Mah le mah bia I hal hlei in zeitihmanh an tuah khawh deuh ti lo I asi. 2008 phunghrampi ning in Ralkap Biaceih zung aum. Hitin Biaceih ding ah ahar tuk tiah Kawlram Kuzale pumpak hrim nih a chimh phuan cang. Ralkap misual asi mi (Kawl Ralkap, Tlangcung Ralkap hna, Ralbawizik le Ralbawi hna, Cozah rianṭuan) hlathlai dantat cu a hart tukmi asi caah biaceih nak dinfel a chuah khawh lonak cu sifam cu!\nRalbawi zik telin Biaceih dantat ding mi Ralbawi (6) hna hi FFM cizah ah aum. Cucu ahonih dah an bia an ceih hna lai. Min Aung Hlaing, Lt. Senoir General Soe Win, Brig. Aung Aung (Tama 99), Brig Than Oo (tama 33), hna hi taza cuai thongthlak nak rian cu hodah aṭuan kun lai. Cucaah adikthlir mi biaceihnak asilo ti kha el awk aum lo.\nNuhrin covo NI Dec 10 ah USA nih phihkarh nak an tuah cang hna. Nuhrin covo le Genocide an buar caah asi. Ralkap nih mah le mah Biaceih cu a duh ballo. Pi Ci nih biaceihnak kan tuah ati mi tham cu Vawlei pumpi nih kan aw hnawh hna hnu ah nawh sare in an tuah mi asi. Vawlei Upadi ning in hlawhtlin hlathlai nak le a puitling mi biacieh nak si lo.\nInndin khua piatana tuksapur: Ralkap hna siloin Reuter Media tu kha an tlai hna. Thong kum 7 an thlak hna. Vawlei pi nih kan mawtchiat hna hnu ah misual Ralkap hna cu antlai hna. Thla 7 thong inn an um hnu ah Tamada nih a luat ter hna. Hi kong he pehtlai in Rohingya konglam hlathlai in Biaceih piak mi a umrihlo. Kawlram cozah nih ceih angamh lo maw asi? Hnu achit bia maw as? Timi langh ter mi an ngei lo. Langh ter ding in an el zong asi men lai.\nKawlram nih Hlathlai Biaceih nak kan tuah cuahmah atimi cu misual tak tak kha kut dong sawh in le Dinfel biacieh nak asi tiah cohlan khawh asi lo. Biaceih nak ah Rohingya konglam pelte hmanh an tel hoi lo.Rohingya refugee hna kirṭhan nak caah kan tuan cuah mah lio mi asi. Cucaah Genocide tian ti khawh kan si lo. Uanthlar ngai in le Biatak tuk in a chim (Pi Ci). It is complete fraud. Pumpi in hlenthawih nak le hrokhrawl asi. Dr. Okowa nih tlawmte an kir cu ati. 2019 September Cachuah ning in: Nuhrin covo, duhdim tein, hnangam tein, tbk in hmunhma sersiam piak, zohkkhen kilven le cohlan a her.\nNain kawl zosah nih lehtalam thil a tuah ṭhan hoi lila. An hmun hma le an loram kha an chut ṭhiam hna. Mei an khangh pia rih ko hna. Midang tu kha an Inn lo le Lohmun kha an pek lehlam hna. Rohingya kirṭhan ding ah timhcia an si rih lo. Cozah ni UNCHR / UNDP he MOU ah refugee kirṭhan nak le zohkhen kilven nak caah pakhat hmanh an tuah rihlo. Rianṭuan ding in tu tiang kan hngak peng rih ko.\nRohingya cung ah thleidan ngeinak le thlanglamh zawmtai nak biafang hna cu mipi chimlo Kawl hruaitu hna hrim nih an dhih bak lo. Pi Ci biachim mi ah Rohingya biafang aa tello. ARSA kong achim lawng ah paisen te aatel. Kawlram kuzale nih Cihhmih nak tuah timh siloin Ralkap nih Hmunhma thainhlim nak antuah tu asi (Pi Ci). Ngakchia hna Sunghno nu kut in chut riangmang in that hnu ah tiva ah hlon hi maw at duh mi asi? Thihlak in ngakchia an tuk velh hna. Ngakchia kum tling lo le nu tampi tlaihrem hi maw asi hnga. Tuksapur pei asi hi mu. Chia ṭha rawk viar in tlaihrem an si. Inn tampi meikhangh le hrawk, Innchung hremkhumh in meikhnagh that nak hi maw asi ne lai.\nHi Tapung le ralhrang antuk hna nan ti lo maw? Rohingya cihhmih le hloh ding ah timhlam nak a fian ter bik mi cu: ARSA le Ralkap 2017 Aug 25 ah an I kap hmasa. 11 Aug ah misual tiah amin athang mi Ralkap kha thlah chung an si cang. MAL feibuk ah Bangali vialte thah nawn dih u tiah a forh hna. ARSA le mipi kha thleidan loin Ralkap nih an kahthat thluamah hna. Hohmanh thlachiat ruatnak ngei loin nu thlu lo bawte thlu loin Fawpimi thlu loin kahthat dih ansi hna.\n2019 UN Cachuah mi ah Cihhmih thahnawn nak timhlam nak aum tiah fianghlang tein a um. 2016 hrim in biataktein Rohingya thatnawn nak biata tein aum cang to zong aa tel fawn. Lakhruak lairel nak aherh lemlo (Professon Okowa). 2019 Sept ning tein thil aathlen mi aum lo caah Okowa hi a palh. Zumh awk tlak asi lo. Cucaah Lakhruah Khuakhan Lairel nak hi canrau lo tein kan tuah kho lo ahcun hlan lio thil sing tein a kal peng lai. Thil dih le baidik chuakin Genocide khamkho nak caah aherh bik mi cu Provisional Measure hi asi. Mangṭha u Kalawm. Credit: Saya Rung Kaw\nEsther Tanh le Tanh Lo Ruangah An I Phomh Taktak Cang Hih Unau Bakin An Tang Hna


Myanmar: Russia nih Ukraine a tuk awk si ko | The Chin Express\nMyanmar: Russia nih Ukraine a tuk awk si ko\nUknak firtu Myanmar ralkap cozah nih, “Russia nih Ukraine a tuk awk si ko. Mah nihhin Russia cu vawlei cungah a ṭhawng bikmi ram a sinak a langhter,” tiah tuni ah a chim.\nMyanmar ralkap nih a hriamnam tam deuh hi Russia sinah a cawkmi lawngte asi. Mah pinah UN Security Council zongah Russia nih Myanmar a dirkamh peng caah Myanmar ralkap nih cun pathian bantukin aa tlaihmi asi.\nRussia nih vanlawng, drone, tank le missile in Ukraine a tukmi cu vawleipi nih fak takin a mawhchiat i chiakha takin Russia sipuaizi an phih.\nNain, Myanmar ralkap cozah biachimtu ralbawi Zaw Min Tun nih cun, “Russia ralkap nih Ukraine an tukmi hi Russia ram hmunhnak caah a herhmi si caah an mawh lo.\n“Russia nih vawlei cungah ram ṭhawngbik a sinak a langhter,” tiin cathanh a chuah. Cathanh cu Russia ca in a chuah.\nNi kum ah, Myanmar ralkap lubik Min Aung Hlaing cu Russia khualipi Moscow ah a tlawng i Russia cozah ralkap hriamnam ser le zuartu Rosoboronexport company lutlai he tonbiaruahnak an ngei. Myanmar ralkap hriamnam serpiaknak kong an i ruah.\nRussia Ralkap Vuanci Pu Sergei sin zongah Min Aung Hlaing nih, “Russia nih na kan bawmhnak thawng in Myanmar cu innpa ram pawl lakah a ṭhawngbik ah kan i tel ve cang,” ati.\nMin Aung Hlaing nih Russia sinah a cawkmi ralkap vanlawng le hriamnam pawl hmang in mipi thimmi cozah uknak a chuh i rammi thong tampi a thah cang hna.\nRammi 1 million hrawng ralzaam dirhmun ah an um cang. Chin state lawngah ralzaam ting 1 deng an um cang.\nRussia nih nizaan ah Ukraine ram a tuk thokin atutiang ah sualnak ngei lo Ukraine rammi a zaza a thah cang hna. Ukraine rammi a tingting nunnak kawl in an zaam cuahmah hna — mah hi hmet law relchap.\nHlan ahcun Myanmar nih China sin deuh ah hriamnam a cawk tawn nain liamcia kum 10 chung cu Russia sinah a cawkmi tam deuh.\nHmasa thawngpangTang lam in Malaysia a ra Kawlrammi 16 an tlaih hoi hna\nHnu thawngpangAung La Nsang a sung ruangmang


Jesuh Khrih Chuahnak “Bethlehem Khua,” Sermon Tawi! – Chin Modern News\nDecember 23, 2019 December 23, 2019 by Chin Mordern News\nJusuh Khrih a rak chuahnak khua “Bethlehem,” sullam cu, “Chang inn,” (House of Bread) tinak a si.\nBethlehem khua min an rak sak ning cu hitihin a si. A hlan Judammi hna tuanbia kan zoh tikah Bethlehem khua cu khualtlawng le mitlungkal a simi hna pawl i “dinhhmun,” asiloah “chuncaw,” anrak eiti hnanak khuate pakhat a rak si.\nBible ca nih “Judah ram ummi Bethlehem khua, nangmah cu Judah ram khuapi hna lakah a hme bikmi na si naisai lo; Zeicatiah nangmah chung hin hruaitu pakhat, ka mi Israel mi hna tuukhal a si dingmi cu a chuak lai, a ti” tiah Matthai nih a tial.\nJudah ram chungah khua nganngan, khua dawhdawh le khua thatha an tampi ko nain Pathian nih Amah hrinhniang chuahnak ding caah cun Bethlehem khua kha aa thim ko.\n“Dinhhmun,” asiloah “chuncaw,” eitinak hmun ahcun khualtlawng le mitlungkal pawl an hun i ton hna tikah, an “chuncaw rawl,” amah le kenmi cio cu an samh i hmunkhat teah misifak, mirum le bawi ti um lo tein le ahohmanh thleidannak um lo tein an chuncaw or chang an i hrawm cionak hna hmun a rak si caah “Chang Inn (House of Bread),” “Bethlehem” khua tiah a min cu sak a rak si an ti.\nBethlehem asiloah Chang Inn (House of Bread) nih sullam a ngeihtermi cu deihnak le remnak le nun ihrawmhnak hmun a sinak kha a langhter. Cucaah Isaiah nih “horkuang vialte cu chilh an si lai i tlang vialte cu chimh an si lai. Tlang cu hmun rawn ah an cang lai i a bingbo hmun cu rawn didiai in an um lai, Bawipa sunparnak cu a lang lai i mi vialte nih an hmuh lai,” tiah a ti.\nJusuh Khrih, Vanbawi hrinhniang nih dawtnak, deihnak, remnak le nun ihrawmh/icheuh duhnak thinlung a ngeimi hna sin lawngah “Bethlehem Khua,” chang i hrawm tinak hmun bantukin “Chuahnak Hmun,” ah ser a duh.\nNa nunnak ah, na chungkhar ah dawtnak, deihnak, remnak le nun ihrawmh/icheuh duhnak nun cu na ngei ve cang maw? Jesuh Khrih nih na nunnak innka an kingh, nan chungkhar ah chuahnak hmun tha i ser a duh, tukum 2019 ah Bethlehem (Chang Inn) bantuk nun ngei in Khrih Hrinhniang Jesuh cu dong ve cang hna usih.\nCategories Capar Post navigation


Pathian Bia I Hrawm Hna Usih Muh – Buanchukcho\nPathian Bia I Hrawm Hna Usih Muh\nJuly16:TCP Baibal Caang\nMaw a ka Vengtu, nangmah cu kan thangthat lai;Pathian cu ka ralhruang na si, a ka dawtu Pathian cu ka himnak na si.\nMicheu cu nangmah na si caah na chimmi bia kha al an duh khun lai ..\nMicheu cu nangmah na si caah a hman tiah na chim mi bia hmanh kha, al an duh rih lai …\nMicheu cu nangmah na si caah na thatnak an chim hmanh ah khan, mi thalo hmuh in an in hmuh lai …\nMicheu cu thiltha na tuah ko zong ah khan, a thatlo nak in an in mer piak lai …\nMicheu cu nangmah na si caah dawtnak bia hmanh chim law, huatnak ah an mer rih lai…\nPathian bia kha chim in tial hmanhlaw nangmah na si caah micheu nih cun an rel duh in, a tha an ti kho lai lo …\n🟡Cubantuk thatnak in hmuhpiak khawh lo mi na si ahcun, va lawm ko . Zeicahtiah thluachuah nak cu na sin ah rat a duh caah a si .\nBAWIPA telpi lonak le hnatlakpi loin, teinak le miaknak hmuhnak hna nakin, BAWIPA telpi hngalhpi bute i sunghnak hna tu hi kan nunnak caah thluachuahnak le daihnak an si.\nZeicahtiah, BAWIPA lo cun zeizong vialte hi pakpalawng an si dih lioah, BAWIPA he cun zeizong vialte hi miaknak a rak si.\nMițha kha an thi, Sihmanhselaw an thih cu ahohmanh nih zei ah an rel lo, a hngalh hmanh an hngal lo. Asinain an thih ah khan harnak nih fahnak a pek khawh ti hna lonak hmunah an kal a si. Nuncan țha in a nungmi nih cun thihnak ah khan daihnak le dinhnak an hmuh.\nRom 13 1-2\nPATHIAN hnatlaknak tel loin ahohmanh uktu bawi an si kho lo. ( Absalom kha BAWIPA nawl loin David uknak a cuhtu a rak si )\nNawl a ngei lio mi hna a dohtu cu PATHIAN nih si seh tiah a timi a dotu an si i cu bantukin a tuahmi nih cun an cungah biaceihnak an i tlunter lai. ( Absalom cungah PATHIAN biaceihnak cu a phan taktak; cucaah Absalom cu David sal le hna nih an thah )\nKHRIH he nan thi ți cang. Cucaah van le vawlei a uktu thlarau hna sin khan nan luat.\nBiahalnak le bialehnak.\nBiahalnak: Saya Tluang thih na țih maw?\nBialehnak: KHRIH sinah ka thi cang. Ka chungah KHRIH a nung. Atu tisa i ka nun hi zumhnakin ka nung.\nRalkap nih uknak an lak hnuthokin Chinmi cungah a tlungmi hi rak ruat ve tuah u. PATHIAN rianțuantu tamtuk an thi cang! Uknak lak hlanah an thi rih lo. Covid lawngin an thi lo, Covid lo zongin tampi an thi. BAWIPA nih a tuahmi a si hih!\nKhrihfabu le thlarau lei hruaitu vialte kan cungah BAWIPA aa lawm lo ti a fiang ngai ko. Damnak le luatnak kan hmuhnak hnga BAWIPA sinah kir hna usih. Kan lungțhum hna usih, kan lam țhalo in i mer hna usih. BAWIPA Dawtnak fek cu a dong lai lo.\nBAWIPA PATHIAN nih a rianțuantu tampi, Pastor, Evangelist le zumtu hna hmanh a zuah hna lo i an nunnak a liam thluahmah ahcun, PATHIAN zei i a rel lomi, zumlotu, țhatlonak a tuah lengmangmi hna chinchin cu, dantat lo le biaceih loin an luat hrimhrim lai lo.\nAn caan a phan ve lai. Zeitluk țih nung dah a si te lai!\nKan BAWIPA nih a thok cang i a liim tiang a tuah ko lai. A liim tik ahcun, Thluachuah a kan pek țhan lai.\nBAWIPA Zaangfahnak nan cungah um ko seh.\n#Crd, Saya Tluang Lian\nTleihhrem Nak In A nun Nak A Liam\nPastor Rev. Thla Uk Caah Thlacam Ciau Hna Usih


Daw Aung San Suu Kyi Laitlang a tlonlennak Hmanthlak cheukhat.. – DOH PHIT\nDaw Aung San Suu Kyi Laitlang a tlonlennak Hmanthlak cheukhat..\nJanuary 21, 2019 admin ENTERTAIMENT, THAWNGPANG 0\nThantlang khuami hna nih Suu Kyi an donnak le Tikir lei ah a cawlcangh nak hmantlak pawl an si tete an si .\nLaithil thuam hi cu a rak i dawh hringhran ko, mi zei bantuk an si hmanh ah kan miphun thilthuam nih hin cun a a cawisan hrim ko hna hih, Suu Kyi zong miphun dang thilthuam nak hmanh in Laithuam ahcun a cuanghlei khun ko ee.\nHi hmantlak hi Pu Lian Iap Facebook chungin lak mi asi.\nThantlang mipi hna he tonbiaruahnak an ngeih lio hmantlak asi,\nLaithil he khuaruah har bak in ai rem i ai dawh ko hih.\nVice President 2 Henry Van Thio nih Lunglawm tein a rak don lio asi, Tikir khua asi.\nMi cheu ve zong cu, a zeidang ah buai lemlo in a hnu zul tu hnu hi nungak maw asi hnga\nnutung tiah a buai mi zong an rak tam ial ve hoi.\nHakha mizapi he tonbiaruah nak an ngeih lio hmantlak asi, Bawi Pakhat tlun ahcun an tamhmawih ning cu a mak ko hih.\nlaimi cu nan rum bak ti awk tlak in a um ko hih.\nTikir khua ah a ke in ai chawhvah lio asi ko hih, a rak sunglawi hringhran ko rua hih,\nmipi lei kam zong in Suu Kyi an van hmuh ahhin an lung hna a ngamdeuh mi a lo\nMuidawh cia hrat cu zeibantuk thilthuam in a um hmanh ah a rak i dawh bak ko hih\na hlei in laithilthuam he ai rem khun ko hih.\nKum 70 leng asi cang hnu zong ah Muidawh cia hrat cu zeibantuk thilthuam in a um hmanh ah a rak i dawh bak ko hih\nThet Mon Myint Le Khin Lay Nwe Tlang (mountain) an kainak hmanthlak cheu khat..\nDaw Aung San Suu Kyi, Falam khuapi ah bia a chimnak zoh duh mi hna caah..


Thantlang JMBC pumhnak Thawngtha chim lio ah Aw Thawng Pakhat A Thang – The Cherry Par\nThantlang JMBC pumhnak Thawngtha chim lio ah Aw Thawng Pakhat A Thang\nChin ramkulh, Hakha district, Thantlang khuapi ah khrihfabu pakhat a si mi Thantlang Johnson Mimorial Baptist Church hi thil a cangmi cu mipi khuaruahhar in a kan tuah dih ko. Hi bantukin pumhnak chungah thawngpang a um bal lo i, hlsanak thawng zong theih a si bal fawn lo. Thantlang JMBC i aa pum mi cu khuaruahhar in an um, a ho nih dah hla a chuah sual e tiah an mah le an mah an i zoh i a hohmanh nih an chuah fawn lo. pumh chung cun a ruah awk an thei tuk lo nain, pumh dih ah an ngeih than tikah Sui Hlei Tial aw si ko tiah, a thei mi nih an ruahnak cu an chim.\nAmah hi hlasak a zuam ngai ve mi Nungak a si ve tikah Christmas i a hawi le sin lenvah le thut dir zong a duh tuk ve lai mu. Pastor Ca Cung Bik nih Bible a rel cuahmah lio ah hi bantuk thawngpang hlasak thawng a vun thang tikah amah Pastor Ca Cung Bik zong ai ko in a um i, caan zeimawzat a ngol chungmi zong video chungah hmuh dih khawh a si.\nHi thawngpang kong cu Laimi media aho hmanh nih thawng an zamh rih lo nain, youtube chungah hmuh len a si cang. The Chinland Post youbute le Vakok Entertainment hna nih an chiahmi cu hmuh khawh a si. Hi thawngpang kongkau ah thawng fiang theih a duhmi nih a cunglei kan vun langhtermi youtube channel pahnih ah nan hmuh khawh lai.\n← Bawipa Ka Lawm; Ni khat hnu Ni khat, kum khat hnu kum khat dong cat loin thluachuahnak na ka pek\nMinung 150 Nih Biden Teinak An Pekmi Cu Duhlonak An Langhter Lai →


“Bawipa Jesuh tiah auh cu mising ko kan lo Jesuh” – Hakha Cherry\n“Bawipa Jesuh tiah auh cu mising ko kan lo Jesuh”\nNihin cu Bawipa Jesuh thihni, Good Friday a si . Nizaan ka facebook memory pawl ka zoh than hna i Bawipa Jesuh kong tampi ka ruat.\nBawipa Jesuh hi biatak in ka rak crush, ka uar tuk. Cutin ka ti ah cun ninghngal tuk le Bawipa Jesuh zeirel lo tuk hna ah a ruat mi nan um ko lai. Ka sining te a si. Bawipa Jesuh ka crush nak kong hi 2020 i ka rak chuah mi Rampangpar biazai cauk chungtel “Bawipa Jesuh tiah auh cu mising ko kan lo Jesuh” ti mi ka biazai series pawl ah a rel bal mi nih cun nan hmuh khawh pah ko lai.\nBawipa Jesuh hi zeibantuk minung dah a si hnga ? A pa Joseph hi Lehtama a si caah Jesuh zong nih a rian a chan lai tiah ruah a si. Nain lehtama tha, a zungkim mi a si le si lo tbk, a no lio ah zeibantuk dah a si lai tbk bible ah tampi kan hmu kho lo. A tleirawl lio cu Pathian hmai le minung hmai ah mithmaitha a hmu ti cu aa tel. A si nain a tlanval hnu kum 18 in kum 30 karlak i a personality hi zeitin a si hnga ti bible ah ka hmu kho lo. (Tam deuh thuk deuh in ka rel lo ruang zong ah a si kho. A dangdang scholar nih an tial mi tampi rel ka duh rih. Bible sianginn ma ka kai hnga ti hna ka lungchuak tawn mah te in cun carel aa huam pah lo i Zeiruang ah kum 30 tiang single a si? Nungak hna a rak helh bal ve hnga lo maw? Ti te hna khi ka ruat tawn.\nA Tlangcung cawnpiaknak pawl ka hun rel in a rak chim mi parables tuanbia hna chung in Pathian bia a hrilhfianh dan, tahchunhak a lak dan hna le a hnuzul hna nih an complain caan ah siseh, a mah a zum lo mi hna nih an test caan pawl i handle a tuah dan, a leh hna dan, cun mi thleidannak a ngeih lo dan, dawtnak a langhter dan, a bia bang in a nun dan tibantuk hna khi ka uar khun.\nBawipa Jesuh hi zeibantuk mino dah a rak si hnga? Lady Gaga hla “Judas” MV i Bawipa Jesuh a suaisam dan te hna kha a herh ngai mi a si tiah ka ruah. A dangdang movie tampi zong ah Bawipa Jesuh hi an suaisam ning aa dang mi tampi in a um len ko. Nang le kei zong nih kan khuaruah dan a phunphun in mer in Jesuh kong hi ruat chun hna usih. Boomer, Gen X, Gen Y, Gen Z, Gen Alpha ti in kan chan cio ah hin Bawipa Jesuh hi suaisam chunh hna usih law a ruahnak a thinlung put hi a chan lio he khan aa dang hnga? Kan mah kan chan le kan ruahnak chung lawng ah Bawipa Jesuh hi kan khumh sual tawn maw? Kei cu zei bantuk chan a si ah aa tlum kho lai i aa update kho peng lai tiah ka zumh.\nBawipa Jesuh cu Pathian Fa a si nain minung bantuk in a rak um a rak tlawnleng. Minung a sinak le Pathian fa a sinak hna ah amah le amah conflict hna a rak ngei ngai ko hnga lo maw? Bible ca ah tampi aa tel lo nain Gethsemane dum i thla a cam zaan nih zeitluk in dah lungretheih vansaan in a um kha fiang te in a lang. A ṭih tuk, a phan tuk bu in a dawtmi hna caah tuah a herh mi rian a tuah, ṭihnak he a pah chih mi tu a rak si. A tu lio kan boruak he CDF, PDF hna ka lung ah an hun chuak.\nBawipa Jesuh thawngtha chim rian aathawk kum 3 hnu ah vailamtah ah an thah. Ni 3 hnu ah a thawhthan caah a tu ah cun Good Friday tiah kan ti khawh ko nain cu lio ah cun Jesuh a nu Mary a lungkuai ni a rak si. Ka rak rel bal mi Pu Hrang Nawl tial mi “Ka Zahpi Lo” timi cauk i Jesuh Vailamtah an tahnak a tial mi cheukhat ka lung ah an chuak. Chirhchan ding ah rel nolh than ka duh ngai nain ka pawng ah cauk a um lo. (Kan bialak ah mah cauk ka rel hnu in lai ca hi ka thiam bak lo ka ti peng ko buin ka tial khawh pah ko tiah kaa rak iruah mi kha a ka hloh piak dih. Ka thiam lo lawlaw bak a rak si ti kha kaa fiang tuk. Laica kaa uar pi khun i thiam chinchin ding izuam ding thathawhnak (motivation) zong tampi a ka pek.)\nJesuh a nu kong ka ruah ah hin ka lung ah a rak chuak mi cu Jesuh hi David hrinsor a si an ti.Tukum chung ah cun Bible ca hi a hramthawk in a dongh tiang rel ning tiah a hram kaa thawk ka a si i Leviticus lawng ka phan rih. Asinain nihin cu Mathai le Mark i Bawipa Jesuh kong tlawmpal ka rel hna. Matthai ah Jesuh chuahkhenak ah an nih cu an nih pa a si, chan khat hnu chankhat aa tial thluahmah i Joseph tiang a phan. Asinain “Joseph cu Mary Va a si, Mary cu Messiah ti mi Jesuh Nu kha a si” a ti fawn. Mary hi ma tin bible ka rel cia mi chung vial ah Pa fa in chan an relnak ah nu min an telh tiah ka hmuh hmasa a si. (Ka palh sual ah cun ka remh hram u). David hringsor cu Joseph a si, Jesuh cu Joseph thisa in hrin mi fa si tung lo, zeitindah David Hrinsor ah an chiah khawh? Mah hi a ruah awk ka rak thei bal lo. Ka pa hal te ding ah kaa chiah. A si nain Chan an hun rel i Mary min Nu min ka hmuh cu vuk ti in kaa nuam. Kei theo hi!\nNihin cu ICBC biakinn ah Good Friday pumh ah kan kal. ABK he cun pulpit lei kal le tlik le lentecelh a duhtuk lio si kaw a mah zoh pah cun phungchim khi ka ngai kho bal lo. Hlasak lio ah cun tha te in a ngeih caah pulpit ah bia chim hlan, phundang in chim cun leng chuahpi a hauh hlan i zapi hlasak caan tibantuk in khan thazaang ka lak bik tawn. Nihin cu saunawn te a hun ituahthiam i Pastor te biachim hna ka ngeih khawh. An bia thwwng in Bawipa Jesuh nih a thisen in a kan tlenh mi a thar in kaa thei than. A rak ttih tuk mi nunak pek lawng hmanh si lo tukvelhnak, taksa fahnak tampi a in. Nangmah le keimah caah. Kei a tu kum 32 ka si. Keimah he tthikhat nawn kan si ah pei an nih a nunnak a rak liam hi ti ka ruat.\nKa nunnak ah kum 32 ka si tiang ah a mah caah zeidah ka tuah cang ti mi a thar in a ka ruah ter than.\nNizaan ka lung a leng. Zaan khuadei dengmang ka memory hna ka zoh, Ka rak ituah ka in nihin tiang kaa chiah mi hnanthlak pawl ka zoh than hna. FB hi 2008 in kaa rak ser. Kum 14 chung ka nunnak buaktlak in ka zoh than ti khawh a si. Ka ttah caan, ka nih caan, ka lungretheih caan, ka tekuai caan, ka ro caan, ka thinhun caan, ka sopawt caan, kaa zumh tuk lio caan, ka lungdongh caan a phunphun kaa zoh than hna. Ramdang ka tlawnnak, kawlram chung khual ka tlawnnak, laitlang khua te lei ka khualtlawnnak hmanthlak hna ka zoh than hna. Ah! Ka nun hi diriam ding si tuk ko lo maw kaa ti. Bawipa ka lawm tuk ka ti. US ka phanh hnu kum 2 chung ah a vawikhatnak bik ka nun ah kaa lungsi.\nKan nunnak ah kan iruah lo pipi in thil a cang mi a tam tuk. Pathian nih a kan timhtuahpiak mi a si/a um kan ti kan hngalh ko bu in lung dai hnangam te in um khawh hi a har tuk (ka caah). Ruahchan mi, uhtanh mi hna sin in theih duh mi bia theih lo caan ko ah hin lung a fak, a har khun.\nNihin ah Bawipa Jesuh nih aka dawtnak a thar in ka theih than. Nunnak pek tiang in dawtu taktak ka ngei. Keimah nih tah a cung i ka ngeih mi dawtnak, upat ttihzahnak, biazai hna ca hna in phuan mi tial mi lawng si lo in, bia lawng si lo in tuahsernak in zeitin ka langhter khawh lai?\nNangmah nih tah zeitin na langhter khawh ve lai? -Aidii April 15, 2022\nCDF/CNA kut/ke a bul i a lem tuah ai tim mi kongah thawng thanhnak\nMin Aung Hliang le a ralhrang pawl hi kan tei hna lai maw ti hi i hal caan a si rih lo.


SAC Ralkap Nih Inn 400 Tluk An Khangh - News and Media\nSagaing ramṭhen, Shwebo peng nichuah thlanglei um Kwepinkung(ဂွေးပင်ကုန်း), Tecun(သဲကျွန်း) le Ywatitkung(ရွာသစ်ကုန်း) khua hna cu SAC ralkap pawl nih nihin May 12 zinglei sang ah an khangh i inn 400 a ciam, tualchung mi hna cu an zam dih, tiah theih a si. Zahan zaan ah SAC ralkap 200 hrawng Kwepinkung khua an lut, nihin.\nMay 12 zing sml 7:45 hrawng ah mei in an khangh. Inn 100 hrawng ummi Tecun khua zong an khangh ṭhan, thli a hrang fawn i khua ning in a ciam ko. Kwepinkung khua cu inn 200, Tecun khua inn 100, Ywatitkung khua inn 100 an ciam,” tiah a zam vemi tualchung mi pakhat nih a chim. SAC ralkap pawl nih Shwebo peng chung ummi khuate cheukhat ah an lut i thil an fir, inn an khanghnak hi zarhkhat leng a si cang tiah theih a si.\nKhuami pawl cu kan zam dih ko, Tarnu tarpa lawng an taang, Mei nih maw a kangh hna lai kan hngal kho lo. Caw, Na, Vok le Ar hna zong an rawl a ṭam ngai cang lai. Ruah a sur caah thlaici kan tuh cio hna. Cu lioah SAC ralkap pawl an ra i kan tlik tak dih ko,” tiah tualchung mi pakhat nih a chimchap.\nShwebo peng chungah Kalama, Letkohkyah(လက်ကောက်ကျ), Hintakyi(ဟင်္သာကြီး), Makhauh(မခေါက်), Mankyitungpin(မန်ကျည်းသုံးပင်), Paletuai khua hna telh in khua 20 hrawng, milu in thong 10000 leng an zaam, tiah theih a si. Credit – TCP


VIDEO: YLA PRESIDENT LE AHAWI LE HREMNAK IN A THIMI PU DAR HEI FAPA BIA AN HAL LIO – The Chinlung Post\nVIDEO: YLA PRESIDENT LE AHAWI LE HREMNAK IN A THIMI PU DAR HEI FAPA BIA AN HAL LIO\nDecember 29, 2020 admin Chin 0\nSangau-I YLA President Le A Hawi Minung 6 Hremnak in Pu Dar Hei Le Pi Ci Pen An Fapa Kyaw Kyaw (Kum-50) A Nunnak A Liam? Date: 29 December 2020. Pu Dar Hei le Pi Ci Pen an fapa tlangval Kyaw Kyaw (kum-50) Tayagone khua mi Kalamyo District, Sagaing Devission cu Sangau khua Mizoram, lo thlam a riah nak ah 28.12.2020 Monday zingah kum 5 tluk khua a sak nak Pu Fela a fapa le pa-2 nih a ruak in an hmuh.\nKyaw Kyaw a Pa hi Dawng Va, Hakha Peng a si i a Nu hi Cawngthia, Thantlang peng a si. Kawl ram lei ah a pemmi an si. Kyaw Kyaw hi Kuli tuan dingah India Mizoram leiah a kal mi a si. Kyaw Kyaw he aa naihniam taktak mi chungkhat le Mizoram a ummi Kyaw Kyaw a dawtu hna sinin a thih nak kongah hitihin an chim. Kyaw Kyaw le a tu a umnak inn ngeitu Pu Fela le a fapa le pahnih (an dih lak pa-4) tiin loah an kal i, 27.12.2020 zanlei ah tlun an i timh hna.\nKyaw Kyaw hi ka taksa a nuam pah lo caah, kei cu ka tlung lai lo, lo ahhin kaa nuam tuk ko kei cu lo riah hi a nuam ka ti phun a si tiah Pu Fela le a fapa le pahnih cu a ti hna caah lo ahcun an tlun tak. Inn an tlunnak lampi ahcun Pu Fela te chung cu, Sangau-1 President Pu Ram Cung le a hawi minung pa-6 nih bom nan puak maw, bom thawng kan theih tiah an ti hna i, puah lo tiah Pu Fela te nih an leh hna.\nAsiahcun, thil nan phurh mi kan zoh/check lai tiah an ti hna i an ckeck piak hna. Maihnah le Antam hnah lawng an hmuh (Mah hihi a mah YLA president hrimhrim nih a chim mi a si/ph record).Cun, Kyaw Kyaw tah tiah an hal than hna i, ka dam pah lo a ti i, lo ah ka rak riak ko lai tiah an kan ti tiah an President pa nih hin a chim. YLA President le a hawi le cu Kyaw Kyaw te an lo lei ahcun an lan.\nAn chim ning le ph record ningin lo an phan in Kyaw Kyaw cu, bom nan puah maw tiah an hal i kan puah lo tiah a kan leh tiah President pa nih hin a chim. Cun, President pa thiamthiam nih ‘Ngada’ (nga a thi cia mi) kan hmuh i kan lak piak tiah kan ti nain ka dam pah lo tiah a kan ti ko nain tlawngnai law kan lak piak ko tiah kan ti caah, angki le bongbi zawng phoih loin ti ahcun a lut i ‘Ngada’ cu a kan lak piak tiah a chim fawn.\nInn lei ah YLA president le a hawi le cu an rak tin i, Kyaw Kyaw a umnak Pu Fela cu an YLA President pa nih cun, “Kyaw Kyaw cu tlawmpal kan hrem, fung in voihnih cio kan tuk i na va zoh ah a tha lai” tiah zarhpi zanlei ah cun a chimh. Pu Fela nih cun a fale pahnih cu 28.12.2020 Monday zingah cun Kyaw Kyaw va hlam dingin a kal ter hna i, an lo thlam an va phanh ahcun Kyaw Kyaw a thi cia in an hmuh cang.\nKyaw Kyaw unau hi pa-7 an si i nu pa-3, pa -4 an si i a mah hi an unau lakah pathumnak a si. USA ah nu pa-2 le pa pa-1 an um i adang cu Tayagone khua ah an um. Salai PK Note: An vuaknak hmanthlak le an hrem lio video YLA nih an thlah mi atang ah ka tel chih. Credit: Dong Va. Video Zoh a duhmi nih hIKA HI VOIKHAT IN HMEHPIAK LAW A VIDEO IN ZOH KHAWH ASI\nDONALD TRUMP NIH HOUSE AH BILL THAR A CHUAH PIMI AN COHLAN CANG\nKAWLRAM I THIMNAK A DIH RIH LO. DR NGUN CUNG LIAN


Salai Lungthli Tum Nih CNF Kan Pa Le Kongah A Chimmi Cu A Mak Ngai - News and Media\nSalai Lungthli Tum Nih CNF Kan Pa Le Kongah A Chimmi Cu A Mak Ngai\nThan Shwe uknak cu nan rak celh ti cio lo caah Delhi le Malay ah nan rak zam cio, CNA ralkap tampi telh in. Kum a vun rau deuh i ramtha nan phan, tampi nih ‘Than Shwe ruang ah mah zat zat Laimi ramtha kan phak hi Pathian khuakhan a si’ tiah lawmhnak nan chim pah tawn.\nAtu ah CNF kan zoh ah cun a hlan i a rak zam cangmi ramtha phan kan pale deuh khi CNF lutlai an si dih ko. An zam nak hmun in ram an rak dawt khawh thiamthiam ko – Pu Zing Cung le Dr. L H Sakhong telh in. Atu ah CDF an hun thawng ngai i a hnu lei in fek tein a dirhkamhtu cu Than Shwe chan i kan ram a rak zam takmi ramtha phan Laimi thiamthiam nan si fawn.\nNanmah um hlah uhlaw CDF khi thlakhat hmanh an nung kho lai ka zum lo. Atu ah, MAH uknak celh lo ruang ah kan ram a zamtakmi zong hi mawhchiat tuk awk an si lem lo. Hmailei ramtha an phak ahcun CDF president zong an tuan ve te khawhmi a si, nawl ngei takmi supporting committee hotu or Vaurawng hotu or CBCUSA president zong an si ve kho.\nNek ngam ding an si lo khi Kei belte cu ka chungkhat Malay kal duhmi an tam tuk i bawmh an ka hal lengmang tikah minung pakhat ah ting 30 leng puaisa pawl pek a si fawn i ka phaisa a dih deng cang — tadawng-sa ah kai chuah cang men lai. (Crd.Salai Lungthli Tum)\nRelchap: Kum 2022 Ah Ngeih Dingmi Lungput Kong Rak Rel Ve. Na mit in na hmuh ii na ton lomi cu na Kaa in va chim hlah. Aruang cu bia felfai lo a si kho. Na theihmi bia kha a hman bakmi a si tiah nangmah nih na hmuhton mi lawng kha chim.\nNa theih lomi bia cu ka thei lo ti kha tih hlah. Ka thei loh ti ko! A thei bantuk in naa umter a si ahcun nangmah lehlam na thil a rit menmen. Mi nih lung in an in cheh ahcun va chep ve duh hna hlah. An in chehnak lung tu kha na dirhmun a feh nakding lungphun ah cangter.\nMinung hi kan tthancho, kan lar bakin dohdaltu kan ngei khun tawn. Dodal mi si an duh lo a si ahcun lar le minthan kha ii tim duh hlah. Buainak na ton a si ahcun ii chia rih. Bia na chimmi kha ii dinh ta law buainak cu amah tein an tian dih ko lai.\nMi nih theih an duh lem lomi biathli kha a chim phuangtu va si hlah. Biahman a si hmanhah, chim dih ding tinak a si lo. Thingthei cu a hmin hnu lawngah lawh ii ei a si bantuk in khuaruahnak zong hi tlamtling te le zei a si ti kha fiang tein a chuak hnu lawngah langhter ding a si. Nangmah le nangmah ka palh ii ti lengmang.\nZeicahtiah ka palh ti kan ii theih hi “mi hman, miding” kan s ihram aa thoknak a si. Na thinlung chungah mi huatmi tamtuk ii chiah hlah. Cu nak cha cun kha lio caan ahkhan vawleicung ah keimah lawng hi ka um, tiah ruat law mi zeihmanh huat ding an ngei hna lai lo. Nangmah le nangmah naa huat a si le na palh tinak a si.\nMah le mah ii boachannak ngeihtluk in a tha mi a um lo. Asinain mah lungput nihcun that lo nak le porhlawtnak hmun ah in phak pi hlah she. Tangdor zong hi a tha ko nain, ralchiat tuk nak ah hmang fawn hlah. ‘Hohmanh ka care lo’ ti hmang hlah.\nMidang na care lonak kha nangmah le nangmah mual naa phohnak zong a si kho. Thil tha tampi tuah hi a sual loh. Asinain a rak kirthan lai tiah ruahchannak he mi va bawm hlah. Mah cu naa bochan a si ahcun a rak kirthan lo sual a si ahcun na thin hunnak mei na alh ter menmen lai.\nTha Nunzia Kong Relchap : 1.Na Pasal Chungkhat Daw Hna – Na pasal cu na duh ii na vat cangmi a si caah dawt chin lengmang ding a um lo, cuti kan ti tikah na huat lai tinak a si lo.\n9.PATHIAN Tlaih Peng – Zeizong te ah PATHIAN aa tel lo ahcun tlam a tling lo tikha va philh hrimhrim hlah. Chungkhar dirh timi hi a tluang peng lai ti va ruat hlah. Nungak le tlangval lio bantuk in ii duhdawt khawh lo caan a um. Harsat caan, hnabeidongh caan, sungh zatlak caan zongah nuva sinak kaltak loin PATHIAN hmai ah thlacamnak he hmainor ii zuam chinchin. Crd – AC\nPDF 3 Nunnak A Liam\nA poi khawh tuk tawn ning hi cu aw: Hakha Ah Mai Van Lawm Par SAC Ralkap Nih An Tlaih


Tulio USA Ah A Linsa Taktakmi “George Floyd” A Thihnak Kong Cu Hitihin A Si – Chin World News Evening\nTulio USA Ah A Linsa Taktakmi “George Floyd” A Thihnak Kong Cu Hitihin A Si\nBy Zasang Cin||05|29 biangreithlep|2020|| Zasang Cinzah timi rak hmeh piak law, a konglam rel khawh a si lai. Tulio USA ah a linsa taktakmi “George Floyd” a thihnak kong cu hitihin a si. Chicago Ave lam cung ah a ummi “Cup Food” dawr ah George Floyd cu fang 20 ca a deu iput in kuak cawk aa timh. Dawr hngaktu nih phaisa deu a si an theih cangka tein palek an chawnh hna. Minneapolis police officer pali cu an rak ra colh. George Floyd cu an tlaih. A kut an leh i cingcek in an khih.\nMawtawk ke hram, lam cung ah an tluk i police officer pakhat nih a khuk in a hngawng ah minutes 8 tluk a rial chiah. A dang officers pahnih nih a ke lei in an tlaih piak. Asian lei officer nih minung a kham hna. George Floyd nih “ka thaw ka chuah kho lo lo e” tiah a nawl hna nain an thlah duh lo. Caan sau ngai a hrial chih hnu ah ambulance a rak phan. George Floyd cu a col ti lo. An cuai i Ambulance ahcun an khin. Cuticun an kalpi. Ambulance chung ahcun paramedic nih a thaw an zoh i, a thaw a um ti lo an ti. A ttang ah an nam len nain a thaw a um ti lo. Cuticun, sizung an phanpi i sizung in a nunnak a dih cang tiah an thanh.\nGeorge Floyd a tlaitu palek officers hna an min cu: “Derek Chauvin, Thomas Lane, Tou Thao, le J Alexander Kueng’ an si. A hngawng ah a khuk in a rial chihtu Pa hi “Derek Chauvin” a si. Nihin tiang ahcun an tlai rih hna lo. Minneapolis khuabawi, Jacob Frey nihcun “ziah a tu tiang an tlaih bal hna lo. An tlaih diam cang hna ding a si” tiah a au hnawh hna. “Hma cu a luangmi thisen phih hmasa loin, zeitindah kan damh khawh lai?” a ti hna. Video a hmutu vialte nih a tlaitu police officers hna cu sual an phawt dih hna.\nMinneapolis khuami cu an thin a hung tuk i sandah an piah. Innlo an hrawh. Target dawr cu an bauh lawng si loin mei in an duah. Cu lakah a cheu nih dawr thil cu an rak i fir. Sandah a piahtu pawl cu Palek nih meithal in an kah hna i “minung pakhat kuan hma in a thi i 3 hliam an tuar” tiah nydailynews nih a tial. FBI nih hlathlainak tuah colh dingin US President Donald Trump nih a fial hna.\nPalik Pawl Hi Thihdan An Pek Ve Nak Ding A Si Tiin A Upa A Au Ve Cang


Salai Lungthli Tum: CNLD Phu Nih Chim Lo Ding Lih Chiahru Pahnih – Chin 11 News\nSalai Lungthli Tum: CNLD Phu Nih Chim Lo Ding Lih Chiahru Pahnih\nPosted By: Chin News July 23, 2020\nChin party CNLD ca ah cozah ser khawhnak lam a um lo, ‘cozah kan ser lai’ an ti ahcun lih an chim a si. Cozah sernak a herhmi Pyine MP 13 an ngah kho lai lo, pohmah 261 nih a kham fawn hna. –Cun, ‘federal ram kan ser lai, Kawlmi uknak in kan in luatter hna lai’ an ti ahcun lih chiahru taktak an chim tinak a si fawn.\nNLD hmanh nih an remh khawh lomi 2008 Constitution khi CNLD nih a remh khawhnak ding lam a um bak lo. Nain, CNLD cu kan uar pek uar lo pek ah Chin aiawhtu party pakhat a si, an sung dih ahcun Chinmi kan limhang a zor lai.\nHluttaw ah opposition an um lo ahcun cozah eihmuar a tam kho. CNLD an thawn pah ve cu a hau, nain rumro in Suu Kyi a dohtu an si lo a biapi ngai ve. Suu Kyi le Gen. Aung San hna an doh tawn ah khin cun ‘mah hngal lo’ an sinak a lang tawn.\nHluttaw chung in dothlennak cu Suu Kyi nih a kan hruai lawng ah teinak ‘federal ram’ kan phan kho lai. Party hmete CNLD bantuk nih nanmah te in federal kal hnawh u law nan thih tiang nan hmu kho lai lo, 100% a fiangmi a si.


Hmattai Khua Cu Ralhrang Nih Vanlawng In An Kah – Onlinenungak\nHmattai Khua Cu Ralhrang Nih Vanlawng In An Kah\nSagaing, Katha peng,Hmattai khua cu ralhrang nih vanlawng in nihin January 18, chunhnu suimilam 2:28 ah an kah i Lawba tayaphu(လောဘသရဖို) tlang ah a um mi pagoda an khen. Kum 8 ngakchia pakhat telhin khuami 5 hliamhma an pu tiah thei a si.\nRalhrang nih vanlawng in bomb pahnih an thlak, raldonak meithal ngan zong in an kah i Pagoda pakhat an khen. Cu pagoda pawng ah a um mi U Na Taung(kum 40) le Maung Kyaw Wai Moe(Kum 8) telhin khuami 5 hliamhma an pu, tiah Katha Revolution ah an ṭial.\nJanuary 12 zong ah khan Katha peng, Moetargyi khua cu ralhrang nih vanlawng in bomb an rak thlak caah khua mi 5 hliamhma an pu i biaknak he a pehtlai mi inn pathum le mipi inn 6 a kaang i a rawk, tiah theih a si. Photo – KATHA Revolution\nTHAWNGPANG DANG: Mandalay Kwaesekan(ကျွဲဆည်ကန်) ah a um mi Myawaddi bank i ralhrang security gate cu nihin zanlei ah PDF phukhat nih bomb in an puahhnawh hna i ralkap 2 an thi, tiah ROM le YNO Mandalay PDF nih thawng an thanh. 115 lam Kwaesekan(ကျွဲဆည်ကန်) bank ah umhmun a khuar mi ralhrang security gate cu ROM le YNO Mandalay PDF i bawm in an puahhnawh hna i, ralkap 2 an thi, PDF lei hliamhma pu mi an um lo, tiah theih a si\n. Cu bantuk in January 17 chunhnu suimilam 2:00 hrawng ah Mandalay 78 lam nichuah lei ah a um mi Akhun zung zong bomb puahhnawh an si i ralkap pahnih le cycle pawl bomb ci nih a khenh hna. Ralkap pakhat cu a thi i pakhat cu a hliamhma a faak, tiah theih a si.\nRalhrang Chuah Mi Myanmar Beer Ciatpha 133, Dur 2376 Cu KIA Le PDF Nih An Hrawh: Sagaing ram chaklei ah a um mi Inndaw peng Kathar(ကသာ) in Mawlubet(မော်လူးဘက်) lei ah motor in an rak phorh mi Myanmar beer ciatpha 133, dur 2376 hrawng cu KIA le PDF fonh nih an tlaih hna i an hrawh piak hna, tiah Inndaw IR nih thawng a thanh. Atu hnu zong ah ralhrang nih chuah mi thilri pohpoh cu kan hrawh dih lai, tiah an chim i, ralhrang thilri zuarnak nawl zong KIA nih an phih cang tiah theih a si.crd the chin post


Myanmar Idol Yawkee Ruangah NgeihChiat Atong Tu Christ Mooler!_++ – The Chin World News\nMyanmar Idol Yawkee Ruangah NgeihChiat Atong Tu Christ Mooler!_++\nMarch 14, 2020 admin Myanmar Celebrity\nYaw kee nih a chuahni ah zeihmanh a dangh hna lonak kong, nihin hi Yangon a rak kir tthan tik tu ah dangh a timhnak hna kong cu Mooler nih hitihin a rak chim. Mooler nih Yaw ki chuanhni a theih le cangkaa video call in a rak call i Yawki nih phone a tlai lo. Yawki cu aho thawng thanh loin khua ah a rak tlung diam. Mooler nih ”a nu le a pa sinah a chuahni ava hman cu a ttha ngai ko. Asinain a rak tlun tthan tik tu ahcun aa hmuh ko lai ”tiah a nih pah in a chim.\nYaw kee chuahni caah thla a campiak mi kong he pehtlai in a chim rihmi cu kan i tihram mi ningkel si ko. A nem hmanh a nem deuh rih. Arak tlun tik ah zeibantuk in dah a tuah te lai tiah Mooler an hal tthan mi cu “amah nih a theih ko zeibantuk in dah kan tuaitam lai timi cu aa fiang tuk ko lai” tiah a leh hna.\nYawki nih inn a hlannak hmun ah na phan bal maw tiah an hal tthan i an umnak he aa hlat deuh ruangah a phanh khawh rih lonak kong le Yawki rawlchumh a thiam tuk ruangah rawl chumh ter i an zapi tein ei a duhnak kong zong a rak chim chih.\nYawki caah chuahni thlacam piak ding in an ti i ”Yawki keimah bantuk in i capo lo tein dai tein a ummi si i zuam. Na mui le aa dawh fawn i keimahnak cun na dawh deuh na loin na tha chia hlah kanmah bantuk aa dawhmi na pawngah kan um ko. Cun ka sinah aa dawhdawh timi pawl zong kan tthenh ve te ko lai. Dai tein um izuam i capo tuk hlah a cancan ahcun nai capo dan hi kan in zoh ah a si kho deuh lo. Biatampi chim ding um lo aa nuammi si zungzal ko timi lawng hi chim ka duh” tiah a nih pah in a chim.\nYawki hi a tu march 8 in khan cun kum 27 a tling ve cang. “A tar tuk cang kan mah lakah a upa bik a si tikah a cancan ahcun thilpingpang hna achuak sual lai ti hi ka phang. Aye Myat Phyu he hin kum 10 le thla 1 an i thlau. A tar taktak cang” tiah Mooler nih cun Yawki nih a chuahni ah an khua ah a tluntak ti hramnak ah a rak chim.\nPrevious Post:Kawl Model Nu Cu Ningzak Hmual Pho Cikcek Asi Ko Hih!_++\nNext Post:Benjamin Sum Le Esther Hna Caah Cun An Nun Chung Vialte!_++


US Donald Trump Nupi Malenia Trump Hi Ruahnak Bantuk A Si Lo Numak A Rak Si – Chin 11 News\nUS Donald Trump Nupi Malenia Trump Hi Ruahnak Bantuk A Si Lo Numak A Rak Si\nMilar le minthang mirum nupi ka si ruangah dotu le soisel tu ka neih hi a har bik tiah American President nupi Malenia Trump nih cun a chim. A mah hi modeling mi a silawng si lo in an pale milar minthang mirum a si caah do tu hi a nei khun.\nNews chuah tu pawl nih a kong cu a dik lo ning in an tial piak an chuah piak lengmang, Malenia Trump hi thil chia zuar a rak si tiah, a kong cu a si lo ning in Daily mail nih an chuah caah taza a cuai hna i lih in a kong an chim antial caah phaisa 2.5million an cawi ter hna.\nMalania Trump hi muidawh minthang lawng si loin, amah hi business Women tiah an ti, a pum rua hi ft 5,11 a sang i miza taktak a si, Italy ram zongah amah kong cu a dik lo ningin an an chuah caah,taza acuai hna i, a kong lam cu a si singning tein modeling mi a si tiah a dik ning in an chuah ter than hna.\nA mah hi mi holh tlawm a si i, a pum a dawtthiam ngaingai i, a ttawk , a hnuk, a taksa hi Surgery zong a tuah duh lo, chungkhar a ngaihsak tuk mi a si i, sin um zong a la duh lo a mah nih a rian tampi lak ah in chungkhar a zoh khenh khawh, a fapa hi a mah bak nih a umpi sianginn a thlah, cu hnu lawng ah riandang a tuan tawn. an pa hi phone a tongh tuk caan ah cun Malenia Trump nih cun a phone cu a chuh tawn i na ngamdamnak an hnorsuang sual lai tiah a chimh tawn.


Breaking News: Kawl Ralkap Council Le Nuzuar Hmang Hlawhhlang Company Cu Lungtling Nak An Tuah – Chin World News Evening\nJanuary 16, 2022 Salai Van Myanmar News\nBreaking News: Kawl Ralkap Council Le Nuzuar Hmang Hlawhhlang Company Cu Lungtling Nak An Tuah. Sac Ralhrang Council tang ah tlaih khih nak aum lo i zalong ngaiin riantuan nak nawl kan ngei tiah yangon hlawhhlang zuarnak inn i manager pakhat nih nizaan ah live in thawngthanh nak atuah lawng silo i nungak tet diriamnak an tuah piak kho tu hna tampi kan ngei tiah nuzuar pawl zong alanghter hna tiah mizzima news nih cun alanghter.\nYangon thingangyun Myone ah aum mi hlawh hlan gnu pawl zua rnak inn pakhat i manager pahnih nizaan ah live in thawngthanh nak atuah hi asi i sac ralkap council tangah zalong tein hi bantuk dawr tuahnak nawl apek mi kan si i tlaih khih nak aum lo dingin kaphnih hnatlak nak kan ngei kan tawlrel dih cang mi asi tiah alanghter hi asi.\nAtu hlawhhlang nu pawl zuarnak inn hi yangon thingangyun myone 16/2 zawn ah aum mi rainbaw myanamr timi malis nak inn bantuk in tuah mi asi achungah nungak no tete tampi an ngeih hna i taksa diriamnak zong nuam tein an hmang hna hi asi. Hi ka hmun ah hin cun hi manager in rian ka tuannak hi thla 6 asi cang kan rian tuannak hi sac ralkap council he theihthiam nak fgelfai tha tein tuah mi asi caah nihin tiang tlaih khih nak le rialdipnak zeihmanh kan tong rih lo tiah an chim. Ahlan bantuk tein zalong taktak in caan hman khawh asi than cang i atu zong nungak no tete muidawh le taksa thatha tampi kan ngei ko hna tiah live bia achimnak ah nungak azuar mi pawl zong alanghter chih hna hi asi.


Chin ralkap CNA cu Paletwa mipi nih an herh hna caah Chinram Paletwa an phan cang - Khuaruah Har News\nChin ralkap CNA cu Paletwa mipi nih an herh hna caah Chinram Paletwa an phan cang tiah ka ṭial hnu in minung 7 bak nih contact an ka tuah colh i CNA bawmhnak caah phaisa kan pek ve lai an ka ti colh. A tam deuh hi mino an si.\nCNF/A bawmhnak caah phaisa a petu lak ah pakhat cu Melbourne ah Pastor a ṭuan cuahmah liomi a si. Kan pastor nih aa fianmi cu CNF/A an rian ṭuannak hi Chin miphun luatnak le Chinram humhimnak caah a si tihi 100% bak aa fiang ti a lang. Miphun le ram a dawmi Pastor a si caah ka upat tuk.\nChinram ah Paletwa hi Economics hmun a ṭhat biknak hmunhma a si caah kan ram hi ṭha seh law Chinram caah phaisa income a ṭhat biknak hmunhma a si. Vawlei cung ram nganbik a si mi Tuluk le India zong nih Economics lei in Paletwa hmun hi lak an duh veve caah i zuam cawhnak a um. Culakah Bangladesh zong an i tel ve.\nRakhian hruaitu cheukhat zong nih Paletwa hi lak an duh caah kan ram a si an ti ve. Kawl ralkap zong nih Chinram Paletwa hi anmah nih uk peng an duh caah CNF/A cu nihin tiang hmunhma an kan pe duh lo. Chin miphun caah cun kan ral hi a tam ngai ko. Cu vialte ral lakah Chin ralkap CNA cu Paletwa an phan cang.\nThihnak le nunnak ral tampi karlak ah a kalmi CNA/F hi ramdang a phan cangmi Chin miphun nih kan chawva tal in kan bawm kho ve hna lai lo maw? Tuahsernak aa tel lomi kan kaa lawngin maw, Chinram hi kan dawt lai? Chinram um Halkha le Thantlang mino hmanh nih CNF/A caah innkip le sangkip ah an kal i phaisa an khawlh piak ngam hna cu.\nChinram humhimnak ding ah miphun le ram dawtu nusal ṭha le pasal ṭha hna, thazaang kan chuah kho ve ko lai lo maw? Kanmah le mah biahalnak i tuah hna usih law Chinram Paletwa humhhaknak le Chinram luatnak caah chawva le thazaang chuah in kan ram hi kilveng cang hna usih. Cuticun CNF/A thazaang kan ṭhawnter lai i a rauhhlan ah CNA ralkap 1,000 cu Chinram Paletwa ah kan chia kho colh hna lai.\nChinram le miphun nih nangmah le keimah hi a kan herh tuk lio caan a si. Phungtungtu Chin pasal ṭha, Chin nusal ṭha vialte hna, tho cang usihlaw Chinram hi humhhak cang hna usih. Nawlnak: Copy a ngah ko na’n Kawlca in ka leh piak hram hlah u ti kan nawl hna. Credit-Pawlung Thawng Thangnget\nChin ram teinak hmumi party poh nih tuah hrimhrim ding\nHpakanh Hlasa Ding In Karat Tik Ah Angki Lum Phorh Ding Tampi Kan Chiah Piak Hna Tiah Lungthin Kekkuai In A Chimtu Daung Wai\nFreezer Bawm Chungah An Chiah Mi Mithi Ruak Cu Suiliam 24 Hnuah A Nung Tthan\nModel Thinzar Wint Kyaw Nih A Mak Tak Tak Mi Hmanthlak Le Video A Vun Kan Dangh Tthan Ko Hih\nZukcawl thar athlaknak ah ti chungah pilin athi dengmangmi minthang Actor Jackie Chan


Nihin ah ram 12 MoD nih MAH warning an pek cang. – The Cherry Par\nNihin ah ram 12 MoD nih MAH warning an pek cang.\nMarch 28, 2021 Cherry News\nKan ral hi a ho a si fiang a hau\nMip nih sandahpiah nawl kan ngeih bantuk in kan pum rumvennak caah kan ral pa kut in thih kan duh ve lo caah kan ngei mi thilri in tuk le kah ve a a hau cang. Ralkap nih meithal in mipi kahnak nawl an ngei lo. Cu cu vawlei cung upadi buar tu cu Ralkap lila an si. Mah ruangah kawl miphun pi zong nih ralhrang tiin an ti hna.\nRalkap Ni ah MoD Russia Duh wuici kawl ram aphan Ni ah American Ambassor nih Mithih ruakah ngeichiat nak pangpar a va pek hna. American ram an lungput alangh ter. Sandahpiah mi US rak kan bawm cang tiin tar a hau. Anaa- ating hlan 22.2.21 ah Russia MoD Wuici kawlram a phan. MoFA phun ning bantuk in ca an kuat hna nain MoFA nih ca an leh lo. Nain kawlram a phan nain MAH lawng he an nih ton ii an ram lei a kir than. zartkhat atlin bakah Ralkap nih anaa- a ting.\nJanaury 2 week ah Tuluk ram MoFA kawlram a phan. President le Daw suh an nih ton lio ah NLD nih teinak nan hmun rih caah kan nih lawm pi tuk hna ti a chim. MAH he sanpi biaruahnak an ngei mi a leng an chuah ter dih. A bik in Anaa- ting nak kong an nih ceih tiin bia a chuah colh.\n2011 Syria ram ral a thoh. R2P an luh. Russia cozah nih President an drih kham lawng a si lo hriamnam a bawm. Ramkhat cozah pahnih le NATO bawm mi ralkap le Russia bawm mi ralkap phun hnih a chuah. Nihin tiang an ram a dai lo. Mipi tamtak an thih lengah an ram a rawk dih cang.\nKawlram buai nak kongah UN, EU le International ram nih mipi chungah Ralkap nih an thil tuah mi cungah an lungfah an chim lio ah Russia sin ah hriamnam an cawk mi Duh Wuici hmai ah an langhter. Russia ram nih kawlram ah sipuaizi a tuah mi aum leng lo. Russia ram minthang Spy hlan ii CRPH hruaitu thah ding in a fial hna lai tiin thawng a leng.\nKawlram Bedin chim thiam nih an chim ning in cun Thaizing hi kawlram thlengnak a chuah lai tiin an chim. Nihin ah ram 12 MoD nih MAH warning an pek cang. Kawlram cu Russia he a hlat tuk mi ram a si. Syria ram bantuk kan si lo. Kawlram cu tuanbia angei mi kan si. Tlangcung hriamtlai in kum 70 ral a thoh cang mi ram kan si. Ka ral ngan bik cu Tuluk le Russia an si. Tuluk cu a sipuaizi ruangah a si. Tuluk company le Oil pineline kan hrawh piak si cun an dih ve.\nTlangcung hriamtlai nih Ralkap an kah hna si cun Tuluk le Russia nih bawmnak lam a um lo tluk a si. Mipi zong kan hram chin leng mang lai ii tlangcung hriamtlai nih an mah hmunhma cio an kah hna si cun Ralkap cu anaa- a thlah hrim hrim lai. A tu lioah tlangcung hriamtlai nih an kah ve lo si cun Mipi nih kan bochan ti hna lo pinah thaazaang an chuah duh ti lai lo ka ruah ning a si. A dih dongh tiang Teinak lam kawl cio a hau. Ruahnak le tactice idea chuah pi cio a tha. Credit: Robert Ling\n← Rev. Lai Ram Hi Nih A Kan Liam Tak Cu, A Poi Tuk E, Laimi Hlaphuahthiam Pakhat Kan Sung Ko Ne\nPu Zing Kam (U Kam) Siaphu khua damlo kan ngeihmi nih zahan ah Tuluk ram Guangdong Peng Huizhou an umnak Hotel ah mual a kan liamtak cang →


TUZING I KAHNAK AH TUTIANG CU CDF MINDAT LEI AN HIM – The Chinlung Post\nTUZING I KAHNAK AH TUTIANG CU CDF MINDAT LEI AN HIM\nApril 27, 2021 admin Chin 0\nThawngpang ttha taktak asi. Tuzing Chinland Defense Force Mindat le Ralhrang kawlralkap an i kahnak ah CDF Mindat lei in hliam a tuarmi le a nunnak aliam mi an um lo tiah thanhnak an tuah. Hi konghe pehtlaiin thanhnak an tuahmi cu tuzing April ni 27 ralhrang kawlralkap le CDF mindat tukdohnak ah suimilam pahra tiangah cun hliam atuarmi le a nunnak a liammi an um lo tiah CDF Mindat nih alanghter.\nThanhnak tuah cang bantukin tuzing April ni 27 ah Chinland Defense Force le ralhrang kawlralkap hna karlak ah tukdohnak a chuak tthan. Atu hi an i kah cuahmah lio asi caah ralhrang kawlralkap an nunnak aliam maw? hliam a tuarmi an um maw timi zong theih asi rih lo. Nizan April ni 26 i kahnak ah ralhrang kawlralkap minung 15 nak tlawmlo an nunnak a liam.\nTuzing April ni 27 ah tukdohnak a chuah hi zingka suimilam pakua le cheu hrawng in a si. An i kahnak hmun hi Mindat in Kyaukthu lam lei meng hnih tluk a hlatnak hmun a si. Hi konghe pehtlaiin khuami pakhat nih a chimmi cu atu hi meithal thawng kan theih peng ko rih. Hiamnam ngan thawng zong kan theih i, Mindat lei an vun neih cuahmah tiah a chim.\nTuzing ah fawitein KNU nih ralkap sakhan an lak tthan. Thawngpang ttha, KNU nih ramri ah a ummi kawlralkap ralhrang hna sakhan ngan pakhat cu tuzing ah an lak. Tuzing suimilam paruk hrawngah Thailand le Kawlram ramri ah a ummi ralhrang kawlralkap sakhan pakhat biapi a simi cu KNU hriamtlai hna nih an lak khawh cang tiah thawngzamhnak nih an langhter. Hi konghe pehtlaiin a tanglei bangin thanhnak an tuah.\nTuzing suimilam panga hrawngah Karen ramkulh chung Thailand he an i ritnak hmun ah a ummi kawlralkap ralhrang sakhan a biapi ngaingai mi KNU nih biatak tein an tthuat hna. Kap hnih in tukdohnak a chuah hnu suimilam pakhat chung an i kah hnu ah KNU nih ralhrang kawlralkap sakhan cu an lak khawh cang tiah langhter a si.\nSuimilam pakhat chung an i kah hnu ah ralhrang kawlralkap hna cu suimilam paruk ah an umnak sakhan cu an chuahtak. Cuticun KNU hriamtlai pawl nih ralhrang kawlralkap sakhan cu mei in an khanghpiak dih hna. Tuzing i tukdoh kahnak ah hin ralhrang kawlralkap minung zeizatdah an nunnak aliam i, minung zeizatdah hliamhma an pu timi tucu KNU lei nih an langhter lo.\nHi kong tuzing KNU le ralhrang kawlralkap tukdoh kahnak konghe pehtlaiin pawngkam a ummi pakhat nih a chimmi cu zingka suimilam panga hrawnghrang ah KNU nih ralkap sakhan an tukdoh. Suimilam pakhat hrawng ah an lak khawh. Cun ralkap sakhan cu an khangh rih. Ralhrang kawlralkap minung pasarih hrawng cu an meithal he an zam lio kan hmuh tiah a chim.\nBREAKING NEWS: MINDAT AH AN I KAP CUAHMAH RIH\nLUNGRAWK BAK SI, RALHRANG NIH INN ZONG AN KHANGH CANG


President Donald Trump nih Joe Biden cu US President asi kho lohnak lam an kawlmi asi – The Cherry Par\nPresident Donald Trump nih Joe Biden cu US President asi kho lohnak lam an kawlmi asi\nVICE-PRESIDENT MIKE PENCE NIH TRUMP CU PRESIDENT RIAN A CHUANG KHO MEN\nUS Intelligencer nih a tial ningah, Ni zaan tihni ah khan, President Donald Trump nih Oval Office( President Zungpi) ah Mipawimawh tak tak pawl sawmin biaceihnak khunkhan tak a neihpi hna i, Martial Laws maw, Cozah nak an tlaih khawhnak kongkua an i ceihhmai hna ti’ah thawng theih asi. 1968 i Framer Bills an timi 25th Amendment of Constitution, Section-4 ningin, Vice-president Mike Pence nih a Cabinet Secretaries-8 nih hna thlaknak an neihpiah cun, Vice-president nih US Congress ah Official Caatialin Acting President cu Ni 25 chung a tlaih khawh ti asi. Cun, House of Congress nih a tlawm bik Ni 21 chung 2/3 (Two third Majority) an ceih lai i, an pawm lo ah cun Trump nih caan zeimawzat President rian a tlaih tha’n khawh lai ti asi.\nCu ti cun an tuah asi ah cun, tu a ra laimi Sunday 27 December, 2020 ah hin US Vice- President Mike Pence nih Acting President a thlaih kho men ti’ah thawngpang thar a um. Hi hi President Donald Trump nih Joe Biden cu US President asi kho lohnak lam an kawlmi asi. January Ni 6 maw, Martial Laws maw, zeimaw tel cu tuah an i tim ti’ah thawngpang aleng. Credit: Mc Biklian\nMah thawngpang relchap lo cu a pam tuk hringhran. 𝐒𝐭𝐨𝐧𝐞, 𝐌𝐚𝐧𝐚𝐟𝐨𝐫𝐭 𝐥𝐞 𝐂𝐡𝐚𝐫𝐥𝐞𝐬 𝐊𝐮𝐬𝐡𝐧𝐞𝐫 𝐭𝐞𝐥𝐡 𝐢𝐧 𝐓𝐫𝐮𝐦𝐩 𝐧𝐢𝐡 𝐚 𝐓𝐡𝐚𝐫𝐢𝐧 𝐌𝐢𝐧𝐮𝐧𝐠 𝟐𝟔 𝐚 𝐍𝐠𝐚𝐢𝐡𝐭𝐡𝐢𝐚𝐦 𝐡𝐧𝐚. Caansaupi a dirpitu Roger Stone, a campaign chairman hlun Paul Manafort le White House senior adviser Jared Kushner i hringtu a pa Charles telh in Wednesday ah khan Trump nih a tharin minung 26 ngaihthiamnak a thanh. Trump nih an sual a ngaihthiammi hna hi amah a tanhtu, asiloah a chungkhar he pehtlaihnak a ngeimi pawl lawng an si. A term a dih lei sangah, a aiawhin tazacuainak a kalpitu a minung hna chawhkanh in sual ngaihthiampiaknak cu hnawhnam ngaiin a kalpi i, a hawikawm, rii ngeilo in office i rian a tlaih chungah a zeiti paoh in amah a tanhtu pawl cu sual ngaihthiamnak laksawng a chuah ta hna. Tutan a ngaihthiammi lakah Manafort le Stone hi rengsang taktak an si i, mini an thangchiat ngaimi Trump adviser hlun a si. Hi hna taza a cuaitu hi special counsel Robert Mueller kha a si i, sualpalhnak a tu le tu biaceih a tongmi an si.\n← Rev. Dr. C Duh Kam: Christmas Remnak Le Daihnak, Nan Cung Cio Ah\nTrump Caah A Fiang Bak Mi Mithi Vote →


Dr Ngun Cung Lian hi lai mi ah cun kan ngeih chun le kan i zoh thla mi Upadi thiam dang tiah kan upat tuk. – Hakha Cherry\nDr Ngun Cung Lian hi lai mi ah cun kan ngeih chun le kan i zoh thla mi Upadi thiam dang tiah kan upat tuk.\nDr Ngun Cung Lian hi lai mi ah cun kan ngeih chun le kan i zoh thla mi Upadi thiam dang tiah kan upat tuk. Na in mi soi lei maw a cawn chih hnga ti awk in mi a soi hna. NLD le Dr sa sa zong cai lak te a soi hna a voi a tam facebook a kau mi nih hmuh cio le theih cio a si na in an let bal lo.\nCu riang ah kan uar chin hna a mah tu zei lung put dah a ngeih ti kan hmuh i kan thin lung ah a renk a tum. Mi soi hmanh tuk cu mi dang dang zong kan in uar kho hna lo. DVB dabate zong ah khin Ko Mya Aye hna nih cun neh sawh phun le zei tel lo phun in a leh le a ti mi kha cu lung a tha lo ngai. Ral kap le cianh phuat ngai ko mit i chinh i mah tluk tanh cu federal le do thlen nak hmanh a tuah bal ve mi nih lai mi cu a kan hloh ko.\nKan lung a rawk bak Mawn sii hna an dinh sual hnga maw. Kan lai mi upadi thiam sang kan ngeih chun le zei huah dek kan huah. A tu tan zong Ral Kap ruah nak pe tu a co hlan hoi ral kap ruah nak pek tu cu a har lai ka zum lo a tha mi ruah nak pek pei a har ko cu. Kawl ngian hi lai ngian nih maw a chai hnga lo. Cun lai mi Dr tam pi lak ah cheu khat Dr pawl zong tanh lo ding hna nan tanh ah cun nan i chuah sual lai. Lu domh in khua ruat ta hma sa uh. Uk nak a that tik ah mi hmai nan khap lai lo.Credit-Nenneth Pu\nHmun dangdang in atulio buainak ruangah Rangoon lei an van kuatmi hna kan lai mi palik pawl nih,\nUN nih hin Kawlram hi buaipi aduh nain UN nihcun Nuhrin covo Human right violation hoih in tawlrel aduh.


Next Article Pu No Than Kap Telh In Chin Ramkhel Party Lutlai Pathum He Chikkhat Tonbiaruahnak\nPu Zo Peng (USDP Candidate)\nNa teinak lo ah lung-um bia (Feeling): Mipi nih duh thim tein an ka pek i ka ngahmi a si caah ka cohlan i ka lawm ko. Tutan thimnak buainak um lo le zauk phung covo ningin tein kan tuah khawh caah ka lungsi ko. Zuamnak cu tei le sungh phung a si. Kan sungh i lungfah tiphun ka ruahmi a si lo i ka sungh si zongah aho party paoh zong kan ram le kan miphun ruah in aa zuammi kan si caah mu. Kan itinhning in kan mipi caah kan tuan awk kan rian a si tihi ka hmuhmi a si. Mipi sin ah thatnak hun chim i MP kan tlin tikah mah le khua le ram ca lawng zoh in khuakhat ca lawng tuan ti cu a tha ti lo. By-Election ah kan izuam cio i zei party ti lo in khoika deuh dah tuan a herh tihi cu MP a tlingmi nih tha tein mah le miphun caah zawnruahnak ngeilo in tuan a herh. Mah khua le pengtlang hoih in tuan hlah seh tihi ka duh.\nUSDP cu Thanchonak nan aupi, Na Teilo ruangah Na siaherhmi, A teitu sin zong cah duhmi um maw?\nTutan cu Pumpak silo in Party zoh in kan kal tik ahhin kan cozah kalpimi le tutan a teitu pa zong nih kan ram, kan tlang caah a herhbikmi, a chambau deuhmi lam le sul, sianginn, ngandamnak lei le fimthiamnak lei hi fak deuh kan ruahpiak hna seh ti hi ka duh. Ramkhel (Politician) pawl nih hi teinak hmu le cangka in mah ca lawng a tuanmi cu an tlawm ve lo. Kan politician pawl hi ram le miphun a daw i a tuan taktakmi si hna seh ti ka duh. Cun hun peh ko ning law MP kan teinak ahhin sipuaizii ruah in ramkhel a tuahmi kan tam ko. Mah le hmailei siipuaizi ruah in ramkhel a kalmi cu kan ram a kan hrawh deuh lai tiin ka ruah. Ramkhel minung nih company hna an hun dirh ti hna cu a dawh lo. Sipuaizii a tuahmi nihcun siipuaizii tuah bakding le ramkhel (politics) kan tuah seh ti ahcun ramkhel ah iphum dih lawlaw ding a si. Mah siipuaizii ruah ruang i ramkhel kan tuah ahcun kan ram hi a kan hrawh taktak lai tiah ka ruah.\nNa Teilonak A Ruang?\nTutan kan dernak cu kan peng (myone) EC pawl hi ka zoh tikah dernak kan ngei, kan ibawm kho lo. Tlangkip kan tlawn tik zongah EC kan ichiah ko nan. Ramkhel timi mifim nih an chim i Pumpululh chuih bantuk a si an ti ikopthiamnak(Teamwork) kan ngeilo a si i pakhat lawng celhnak in kan teibak lai ti cu a silo kho tihi tutan ka hmuhning a si. Mipi lei cu mawchiat awk ka ngei lo. Biatak in kan party riantuannak lei tu hi kan der tiin ka chimngammi a si. Kan pu le bel ramkomh, ramkulh dirhmun tu nihhin an kan bawmh i inntek ah kan i bawm kho tuk lo.\nTutan Thimfung Lemsoinak ah Thilri tete bawmhnak nan pek hna i Mee Lemsoinak ah nan hmanmi si lo maw?\nThimfung lemsoinak ah kan hmang bak lo. Kanmah kan i ruahmi cu peng khuakip kanmah party lawng silo in innkip pekcio ding tiin kan rak tuahmi a si. Khakha tuan deuh zong in kan phaw manh lo. khakha lemsoinak a si bak lo.\nZei ruangah thimfung thlak lai ah nan phawt? Mipi nih Thimfung lemsoi lai nan phawt tikah mipi nih lemsoinak ah an hmu i?\nKha cu an palh lai. Khakha cu lemsoinak a si lo. Nan duhnak ah thimfung thla ko u kan ti hna. Thimfung ca ti usih law an kan pek lai si. Khakha cu silo. Tei usih law mipi nih an kan soisel bak ko lai. Lemsoinak ca a si bak lo.\nNan teilo nain 2020 caah zei bantuk ruahchannak dah a um?\nRamkhel timi cu kan ram thanchonak caah timtuahmi a si tikah 2020 zong hi kan mipi le kan party nih an kan duh ahcun Party luh hnu ahcun ka phuak cang ti cu a phung a si ve lo i hmuh le thatho, hmuh lo le thader tihi cu ramkheltu a silo tiin ka hmu. cucaah kan sungh zongah teirial ahau. Tulio mipi nih kan NLD Cozah pi kalpimi ahhin rengh dorh (check and balance) a tuah kho tu party cu an kan tanh awk a si ko. An cozah a hrawk tu kan silo. An cozah riantuanmi a dik a hman zohfeltu ahcun dohdaltu party kan thawn a hau. Cu lo ahcun anmah lawngte an si lai, atulio zong anmah lila an um ko i an cozah pi an ti kho tilo. Cucu kan tuah khawh ahcun kan ram athancho deuh lai. Kan daidup dih ko ahcun party pakhat hruainak hramhram uknak (dictatorship) tangah hruaimi kan lo lai. Cu silo in kan mipi nih nan kan pek lo ahcun thanchonak kan hmu lai lo timi biapi in an chim tikah khuate lei cu a kan sunghter dih ko. Cucu kan sungh phahnak a si rua ti zong in ka ruah. Kan mipi nih ramkhel lei umtuning kan ifiang lo.\nNan Dernak le nan sunghnak zeiruang si tiah na ruah?\nMipi nih ralkap party ah an kan hmuh pengmi hi a si. Biana ah nungak an kan duh lomi nih kan sualphawtnak a hun lak manh i a thinhung. A uar pahmi nih zei a hun ti paoh ah a uar bantuk khin ka ruah. Zei kan chim zongah ralkap party an ti peng ko. Kan silo, a zalawngmi party kan si ko kan ti zongah. Nihin ni tiang Kan pi Suh hi an uar rih, kan chawlet kong zong an ruat rihlo tihi a si. USDP vote kan in pe hna lai a timi an tampi ko. Minung pumpak zoh lo in party in an kal caah kan sunghnak hi a si ka ti.\nMedia le Mipi biacah?\nLaitlangah a tuning ahcun dernak kan ngei rih ko. The Chinland Post le Hakha Post lawng nan si tikah tam deuh zong um kho seh law ti saduhthahnak ka ngei. Media hi cu a ho tanhnak ngeilo in tuan kha atha in ka hmu. Nanmah hi mipi caah nihlawh peklo (volunteer) bak in a tuanmi nan si i mipi sin ah a dikmi nan chim atha. Mah duhmi Party lawng cachuahpiak i duhlomi party kong chuah duh lo timi hna um ahcun tlamtling lo a si. Rammi caah ramkhel rian a tuanmi bak nan si ve tiin kan hmu hna caah kan nau le tampi nan ummi hi ka lawm, kan fak hna. Mipi tu nihhin thazang peknak kan thiam deuh lo i mipi zong nih Media tanhnak le thazang pekthiamnak lei tuah usih tihi cah ka duh ko.\nPi Za Tlem\nNa tei lonak cung ah na lung-um bia (Feeling): Kei hi Bawipa nih a ka dawt i ka teilo zongah Bawipa nih khua a khanmi a um tihi ka nunnak ahhin a um. Atutan cu ka khuaruah ahar! Ka result a theihlan ahcun ka phur a rit ngai nain result a hun theihbak ahkhin ka phurrit a thumh bantuk khin ka tha a dam dih. David fapa thih bantuk khan kan ram boruak ruangah a si ko.\nTutan kan teilonak ruang ka thei set lo. Asinain keimah pumpak tlamtlin lo ruang si lai, kan party ruang zong si lai. Kan mipi puh ding zong a si lo. Bu riantuan kan ti cu kanmah tlamtlin lo bik hi a si. Pakhat te mipi lei in kan chambau rih rua tiah ka ruahmi cu miphun tanhnak le dawtnak lungthin a biapit zia kan thei deuh rih lonak hi a si.\nTutan By-Election Tei in Tlangcungmi kong, Remdaihnak le Federal Aupi nan timhmi ah Siaherh?\nKan sungh cu si ko nain Pu Bawi Khing zong kan ram le miphun caah a dir ko lai tiah ka ruah. Kanmah nak in tampi a thei ko lai. Keimah caah Kan ram caah Remdaihnak hi ka duhbikmi a si. Bawipa nih lamhruai in tuan khawhnak pe hram ko seh. Democracy lawng nihhin hmunhma la lo in Federal zong nihhin hmunhma lak ding izuam hna usih.\nThimfung Lemsoi ah Biakam Na Ngei Maw?\nBiakam hi kan policy a si lo. Kan riantuannak ah 100% kan iphum lai tihi a si ko. UPC_Panglong ah Tlangcung kan kong kan chim lai ti cu kan aupimi a um. Pakhat bel chimchap ka duhmi cu kan ramcia ah Kawl party pi USDP le NLD nih hmunhma an lakmi cu khua kan ruah deuh ahau. Kan hmunhma ahcun Chin party nih hmunhma la dih seh tihi izuam cio ko usih.\nKhuapi Nan Teinak le Khuate nan Sunghnak kongah Zeitin?\nKhuapi hi cu nitin chimrel le tlawnkai a tam len ah Thantlang zongah miphun conference pi kan tuah, ram le miphun kong zongah an ra, nitin thawngpang media nih nan thlah, ca tampi an rel khawh tikah a tha deuh tiin ka hmu. Khua te lei nih Ramkhel kong kan ifiang deuh lo in ka thei. Hmailei ahcun khuate tampi ah carel awk kuatpiak le training tampi pekpiak kan hau.\nNan teilo Nain Mipi aw-an le Inntek Harnak Zeitin Nan Tawlrel Lai?\nKan tuanlio 2010-15 cu a chung le a leng he media he kan au. Kan sunghnak kumkhat cu a si i media sin ca kan thlah rih lo. A boruak kan zoh lio! Rampi nih bochanmi an si ve tikah dengteo in hun ti kha caan kan hun pe ve ta hna. Kannih zong kan um sawhsawh lai lo. Media zong he kan ti khawh tawk in kan tuan ko lai.\nKan sunghnak cu kan thazang thar ah ka ruah ko. 2020 Caan tampi kan ngei rih caah zeidah kan tuah lai ti cu caan nih lai a rel te lai.\nLawmhnak chim awk lo ka ngei. A Pakhatnak Pathian sin, thimfung petu mipi dihlak, CNDP Bahu_EC_Thantlang le khuate dihlak, Rawlulh in thlacam bawmtu, media pawl, lemsoinak ah zulkhaltu, khuakip khuabawi, chawva bawmtu le adangdang bawmtu hna cungah ka lawmtuk hringhran. Teinak hmutu Pu Bawi Khing cung zongah ka lawm, Bawipa nih tuan khawhnak thazang pe chin ko seh!\nNa teinak cung ah lung-um bia (Feeling): Hi bantuk ka lungthli pel hmanh ka ruat lomi ka ngah cu a pakhatnak ah Pathian thawng a si, a pahnihnak ah thimfung a ka pe tu kan mipi dawtnak le zangfahnak thawng a si i lawmhnak tampi ka ngei. Leiba zong tampi ka ngei tiin ka ruah!\nTeinak Na Hmu cu si I Zeidah Chin mipi caah hmasabik ah tuahding na tim?\nHluttaw cu phan ballo, ka voikhatnak a si i Hluttaw nih tuahding tuanding, chimrelding tampi a an ngei lai, a um I cucu ka hlathlai lai I Thantlang kan mipi caah a herhmi thil tampi kan hluttaw aw kan mipi aw ti bantuk in hluttaw kalning in cunglei kalpi khawh ka zuam lai. Thantlang peng chairman, Chin State NLD dinrep zohfeltu le NLD EC upa ka si tikah kan miphun ca a herhmi ka hlathlai lai, remdaihnak kan tuah cuahmahmi zong hluttaw ah tel khawh in chim khawhnak ding timtuahnak tampi ka ngei.\nUSDP nih Thanchonak An Aupi hi Zeitin nangmah kalpi na timh?\nUSDP nih 2010-15 an tuannak ah tampi an tuanchuak I an tuahmi cung zongah ka lunghmuih ngai. Kanmah NLD cozah kai hnu in zeitin dah kan kalpi lai tihi kan ngei dih. Keimah zong Chin ramkulh Cozah nih lam, cinthlak, thanchonak, pawngkam, ti le mei committee zongah chungtel ka si, Kawlram le Tuluk pehtlaihnak kongah Tuluk ka va kalve lio zongah tampi ka va hlathlai. Kan mipi tangka hmuhnak athatnak caah cinthlak zuatkhalhnak hi a biapi ngai. Kanmah Chinram kan herhbikmi cu pakhatnak ah lam, pawkhimnak, fimcawnnak, ngandamnak le cinthlak zuatkhalhnak hi a si. Hi pawl hi ningcang tein tuah kan tim. Ramri pehtlaihnak ca zong Thantlang Ramri Chawlet zungah thluachuahpi dingin tuan khawh kan zuam lai.\nKan lam le Sul kongah Tender Ngei Campany le Khuabawi nih Lamcawh a dih cang tiah tlamtling lo tampi khi teh?\nAhlan bantuk khan a si tilo. Atu cozah hi cu mah lamcawh riantuan a dih ti menmen khan a ngah tilo committee tha tein a zoh fel cang. Khuami zong nih nan khua lamcawhnak caah sing thong man, pe zeizat a phan tiin chim le an lungtling tein kalpi a si.\nKan fimcawnnak hi teh zeitin? Laica sianginn caan chung chimnak kong ah teh?\nKan fimcawnnak a tlaknak hi tanghra awnglo le awngka cachimning a thiam lo mi tampi kan lak hna tikah ca an teilo tikah kan fimcawnnak a tla taktak. Ahlan UNICEF nih a hlathlainak ah Chin ramkulh cu fimthiamnak sangbik kan si. Cu dirhmun kan phak khawhnak caah kan cachimtu te hi rian an luh le cangka in training pek colh hna seh. An thiammi ca lawng chimter hna seh. Siangngakchia le saya milu ret zong izat seh, a thiammi saya lawng nih chim hna seh, Private sianginn zong um ti hlah seh tihi ka tinhmi a si. Private ti tikah khuate I mah khuami thazang sawh in tuahmi khi a si. Inn tlawm tete zong nih private in sianglairun ee siangsangruun ee an ti tikah zeidah a cang ti ahcun cawnpiaktu saya an ngei lo i kumhnih thum a si hnu cun an vaivuanh dih. Yangon University khi ahlan ahcun second Cambridge University a si nain University tam a hun chuah tikah kan vaivuang i tu ahcun zeihmanh lo ah aa cang. Thantlang zong result a chiatuk kan ti nain Hakha, Falam, Maymyo tbk tanghra dih vialte kha Thantlang lawngte an si. Cucu kan sianginn, cachimhtu santlaihlo ah a tla. Kan Lai caholh zong tangli tiang cawng seh. Hmailei zong tanghra tiang cawng kho dingin kan izuam lai. Laica zong sianginn caan chungah cawn kho ding in kan izuam lai.\nCinthlaknak lei hi Na Huam Na thiammi a si tikah Zeitin dah Chinram Cinthlaknak kong na ruah?\nJune thla NLD in Kawlram Tuluk pehtlaihnak ca tiin kan tlawn lai ah Chin ramkulh thanchonak lei committee meeting kan thu I lamkong, pawngkam, cinthlaknak, meilei kong paper ka tial. Kan Chin ram ah lothlawh kan hman tikah kan ram a phawng dih cang. Thantlang lawng hi a hring rihmi a si. Cucaah rili cung pe 4000 cung lei paoh a phawngmi ahhin cinthlak le thing zung lei caah budget tampi chiahpiak in farkung cin dih, pe 3000 tanglei vialte hi tlor cin dihding ka ti. Tuluk ka kal ah phawng ka hmu lo. America ka kal ah farthing lawngte ka hmu. Cucaah Hluttaw ka si ahcun hi pawl hi ka tuah lai tiah ka ruahchanmi a si. Hmailei ahcun hi thing pawl nihhin a kan cawmte lai. US le Tuluk nih far le tlor cawk an duhtuk. Kan thilchuak (product) ah kan ser lai. US ka kalah an inn hi farthing lawngte a si. Tulio cu Gangaw le Kalay rawn vialte an hau dih cang hi lungfak a si. Cun lei cawh khawhnak phun vialte cu ti kan pek lai i lohlawh si tilo in hleicangdongh (hlekathih) in cin kan thla cang lai. Theithu, serthlum tampi kan cin lai. Cinthlaknak ah kan mipi lungthin zong thlen ahau. Cucu Cozah he hluttaw biatakte in tanlaknak he kan i zuam lai.\nTulio CNDP nih Tlangcungmi kong, Federal le Remdaihnak kong an aupi, Zeitin dah na aupi ve lai?\nRemdaihnak kan timi hi abiapi cu tlangcungmi party le cozah rian si lo. Tlangcungmi hriamtlai le Cozah riantu a sibik. Kei cu tlangcung party ka si ruangah remdaihnak ah cucu ka tuah lai tihi a si thlu lo. Cozahpi le Hriamtlai kalpimi a si. Cu kongah Remdaihnak Committee zong an ser cang i Hluttaw nih a kalpi cuahmah, Chin ramkulh in Daw Ni Sui Lian zong aa tel. Ralkap zong pahra an itel. Hriamtlai lei in Naing Han Ta le Cozah lei in Hla Maung Shwe te pawl an itel. NLD ka si ruangah ka tel ve hrimhrim awk a si ti a silo. Nizan Thantlang Chin National Dialogue kan tuahmi zong kha cu committee nihkhan Cozah le Hluttaw sinah an kalpi ding khi a si. Cucu kei ka fianning a si. CNDP siruang, CPP siruangah a si lo tiin ka fiang.\nChin National Day zungkharni sinak, Sianginn kai can chung Lai Cacawnnak tbk chim na tim maw?\nNa ka hal I ka lawm. CNF le Cozah kahdaih hnatlak lio U Aung Min ratlio ah zungkhar ni ah nan kan tuahpiak lai ka ti bal, CNF zong nih a chim, mipi zong nih aupimi a si tikah ka nor rih lai. Laica cawnnak kong zongah chim rel ding zong ka rian a si.\nCNF le Cozah Kahdaih Hnatlaknak kongah Chimrel duhmi um maw?\nA um lo. Tutiang cu remdaihnak an kalpimi cungah ka cohlan. CNF zong miphun caah rian an tuanmi tha ka pek ngai hna.\nThimfung Lemsoi Nan Vahnak ah Mipi Bia nan Kammi a ummaw?\nA um bak lo. Kan party hrim nih zeitik hmanh ah biakamnak nan pe hna lai lo tiah policy kan ngei.\nThimfung Lemsoinak Nan tuah lio ah Thimfung nan kan peklo ahcun Thanchonak kan in phihkarh hna lai tiin thawng kan theih. zeitin dah a si?\nKan chimmi a si lo i ka thei bak lo.\nAhlan zong atulio MP zong mipi aw-aan ngaihnak hi a tlawm ngai in kan thei. Nangteh zeitin dah na si lai?\nHluttaw rian cu mipi aw ngaihbak a si. Mah Ruahnak in Thangaw ah cucu khakha an herh ti a ngah lo. Mah pumpak kalin hmuhmi le mipi lei nih an halmi lawng cungah kan kalpi awk a si. Hluttaw nih a ceihmi le hnatlakmi zong khuakip kal in mipi sinah thawngthanh lengmang ahau. Mipi he naihniam tein um ahau. NLD Cozah a kai hnu ahcun media zalonnak a pek cang tikah Media pawl sin zongin tampi mipi aw ngaih khawh a si cang lai.\nParty Thimfung Hmuhnak Khua le Hmuhlonak Khua Khi Thanchonak Tuahpiak ah Thleidan a um tawn, nang zeitin dah na ruah?\nThimfung a kan pemi le pe lomi tuaktan a herhmi herhlo timi hi fiang tein ka chim ahcun zumhngamhnak a kan ngeibikmi nih thimfung a kan pek, a kan zumlomi nih an kan pe lo. Khrihfa kan si I kan thleidang hna lai lo ti a si nain thimfung pek dingah biatak tein a kan zumh I thimfung a kan pekmi cu pa ka pek deuh bak ko hna lai. A kan pelomi zong kan hlawt hna lai ti a si lo, a pahnihnak papek ahcun ka ruah ko hna lai. Zohpah lo ahcun thimfung a kan petu an lung a fak lai.\nCu Bantuk Thleidannak nih Voinolh Thimnak A Dawnhlai Na Ruat Lo Maw?\nKan mipi an fim ngai cang le zohlaw kan sungh lai kan tinak hna an kan pek cu, khuapi hna in an kan pek cu. Biana ah Khuahrang ah inn 700 fai nih 2015 lio an kan pek. Hitluk thimfung a kan pemi cu kan ti I inn 300 te a simi cu Sianglairun kan pek ko hna cu. Sialam 70 zong nih sianglairuun an hmu cu mu. Leitak zong si ko. A kan dawmi cu hluttaw ah kan hei chimpiak ko hna cu. Asinain Hluttaw Palai ka si hnu cun a ka pemi zong ka mi, a ka pelomi zong ka mi an si cang caah khakha cu riri vava an ti hei zohthiam ahau. Hihi ka tuahpiak lo ahcun thimfung ka sung lai ti hna cu ka duh lo. A dikmi cu a dikning tein tuanding a si.\nThimfung A Sunghtu CNDP le USDP Sin Chim Na Duhmi Ummaw?\nA um lo nain tutan an sungh hi an tlingtlak lo ruangah a si lo. An za tuk ko. an cung zongah zawnruahnak ka ngei. Kei cu zei party hmanh soisel ka duh lo. Ka lawmh ngaimi cu nizan ka result hmanh aa thei rihlo nain thimfung ka tam deuh le cangka in CNDP in Chairman Pu Zo Zam, Pi Za Tlem le riantuantu upa hna, USDP in Pu Zo Peng te nuva zong nih zungah an hun ka leng i panh ziarmar tein kan ichon bia hna I ka lawmtuk. Hi bantuk i pakhat le pakhat I doh le isoisel silo in kutsih bu le kutsih bu in rian kan tuanti lai tihi chim ka duh. Annih zong ram ca riantuanmi an si. Mipi nih kan herhmi zong USDP in Dr. Hmuh Thang le Pu Van Thawng an um. Company pawl zong zikhnawh in riantuan angah tilo. HLuttaw palai pawl nih minthut piak lawng ah a ngahmi a si I kan tha chin lengmang cang lai tihi chim ka duh.\nTu na chimmi Kutsih bu in kan tuanti lai ti cu zeitin dah si lai?\nAw cucu kei zong nih kut ka va tlaih rih hna lai. An sin le an inn ah ka va leng hna lai. Kan tuanti lai, kei cu a tu lawng a tuanding ka si. Nan sinah hngalhtheihnak (experiences) tampi a um. Ruahnak hna nan ka cheuh lai, kan tuanti lai tiah ka va ti hna lai.\nBiacah duhmi na ngei maw?\nKan hnu zongah Chin Digest interview nan ka tuah i ka lawm. Media nihhin tanh hleimi ngeilo le fianghlang tein rian kan tuanpiak chin ko u. Nan ca hi khuapi lawng silo in budget nan ngei ahcun khuate kip zong thawng kan zamhpiak kho ulaw ka duh. Nan biapi taktak I kan zuampiak rih ko u. Ka chim sualmi zong a um ko lai. Hluttaw ka va phak tik tu ah tling deuh tein kan ichim chawn than te lai. Mipi sin ah ka lawmtuk hringhran. Ka lawmhnak hi media in ka aupi rih ko u tihi nawl kan duh hna.


NUG Ah PDF Battalion 257 Le Pehtlaihnak Tha Tein Ngeihmi - News and Media\nNUG Ah PDF Battalion 257 Le Pehtlaihnak Tha Tein Ngeihmi\nJune 15, 2022 admin MYANMAR 0\nNUG ah PDF battalion 257 le pehtlaihnak ṭha tein ngeihmi dothlennak phu 500 um a si. National Unity Government (NUG), Ministry of Defense kuttang ah PDF battalion 257 a umm i pehtlaihnak ṭha tein a ngeimi dothlennak phu 500 hrawng a um cang caah SAC hrawh ding in timtuahnak ngei uh tiah caan karlak NUG President Duwa Lashi La nih a chim.\n“A luanciami um ah formation ṭha tein tuah khawh a si cang caah 2022 hi raltuknak le a dang rian pawl a hram fek tein kan dirh kum a si caah PDF zong battalion 257 tiang a um kho cang. Atu nakin Chain of Command zong ṭha tein kan tuah khawhnak hnga dot khat kai chap in kan ral kan tei khawhnak hnga timhtuahnak ngei hna u sih” tiah cozah phu meeting ah a chim.\nCun Min Aung Hliang nih hlennak ah tuah aa timhmi thimnak kan hrawh khawhnak hnga ramkhel lei, raltuknak lei lam 2 in kan kal lai tiah a chim. 2023 ah Min Aung Hliang hruaimi SAC nih lih le hrokhrawl in tuah a timhmi thimnak zong kan hrawh cikcek khawhnak hnga ramkhel lei le raltuknak lei lam 2 in kan kal ṭi khawhnak hnga a biapi mi timhtuah caan a si. Department zapi rian zong a si. Kannih nih MOD kan si lo caah kan rian a si lo tiah ruat loin cozah ning piin Min Aung Hliang le ralkap phu hrawh ding hi a biapi bik a si caah Department zapi kan lungrual a herh, mipi kan theihter hna a hau, Tha kan pek hna a herh” tiah caan karlak President Duwa Lashi La nih a chim. CRD – TCLP\nHakha Khuapi Thawngpang Cu Awww\nChin Tlangval Delhi Kiang I Rianṭuannak Ah A Nunnak A Liam


Pu Henry Van Ṭhio An Ṭih Tuk Caah Salai Ceu Bik Thawng Tong Ta Nam In An Namchih! – Chin World News Evening\nPu Henry Van Ṭhio An Ṭih Tuk Caah Salai Ceu Bik Thawng Tong Ta Nam In An Namchih!\nJune 15, 2020 Salai Van Hmuhning\nLai Mino tampi siseh, kan pale cheukhat nih an timi cu tutan MP hi cu mino deuh kian ve cang hna uh ti a si. Tutan zongah thawngpang ummi cu Salai Ceu Bik Thawng cu MP cuh dingah ai ter lo caah lungfak ngaiin Rangon lei a kir ṭhan timi thawngpang a um pah len. Cu he pehtlai in Pu Chan Khar nih a tanglei bantukin a ṭial.\nChan Khar nih a ṭialmi: Tuzing ah an Secretary nih media ah fianternak a tuahmi ka hmuh. Ka lau ko. Cucaah fiangpo in ka hmuhning hna hi tial ve hi ka duh pah cang ko. Tawifiang bikin chim ahcun an duh lomi savo poh pek an timh. A luan cia caan ah hun zoh uhsih.\n2015 i caankarlak thiamnak ah khan Pu Van Thio hmunhma a lawng. Kha hmun ah icuh ve a duh. An kian loh khah. Pi Za Tlem he an cuhter hna. Pi Tlem zong cu cuhlan ah voi 2 ai cuh cang kha mu. Tutan cu miphun party kha Hluttaw ah a tomi um lo asitikah mipi nih an kan vote hrimhrim lai tiah an i ruah nain Pu Bawi Khing he an i phomh tikah a sung diam ai.\nSalai tu cu lungfak in Rangon ah a kir ṭhan. Atu ah icuh ve ka duh a hun ti ṭhan. Pu Henry Van Thio icuhnak hmun ah icuh ding kha an ngamh lo caah Salai cu icuh tiah an tarh hoi. Pine ah icuh ka duh a ti ko buin. Pu Van Thio he icuh ahcun kan sung lai ti kha an ruah ca zong ah asi kho, cu ka hmun ahcun tong ta nam in an nam chih hoi!\nAn party nih an i zohzoh i eibar kan chuak lai loh an tinak poh ah nang salai i cuh an ti le hi ka cun eibar a chuak lai an tinak poh ah anmah nih icuh an duh. Cubantuk lungput cu mah nih ei duh lomi savo kha mi va pek he ai lo.\nNote: Caṭialtu hmuhning (Opinion) a si.\nPu Henry Van Ṭhio cu ahohmanh nih zuam hlah uh sih. Upatnak tu pe usih. A ralaimi kum 2020 ram pumpi thimnak ah Thantlang peng ai-awh in Amyota Hlawttaw hmunhma ah party kip in ai zuam dingmi Kuzale poh nih NLD Party in Amyota Hlawttaw hmunhma in Kuzale ai zuam dingmi Kan pa bik Pu Henry Van Ṭhio hi ahohmanh nih kan zuam cawh lo ah a ṭha bik.\nA zuam cawh tu zong nih an tei ding a si ṭung lai lo i a zuam tu zingzahnak men a s lai. Cucaah cun ahohmanh nih zuam cawh lo te in amah upatnak kan peknak cah kan kianh ah a ṭha bik. Cu ti kan tuah a si ahcun kan Miphun hawi hna nih mah tluk hin maw kan pa bik a simi Pu Henry Van Ṭhio hi a khua le a ram nih upatnak an pek titu hi kan theih hna sehlaw Thantlang peng hi khuadang peng dang nih an kan hmaizah chin lai i kan lungput kha upatnak an kan pek lai.\nMah hi a thei ko nain a zuam cawh ngammi kan um sual ahcun a poi ngai ding a si. Pu Van Henry Van Ṭhio cu Pathian nih lamhruai sehlaw ram le miphun caah hmang chin rih ko seh.\nNote: Hi caṭialtu nih amah hmuhning (opinion) a ṭialmi a si. Cucaah careltu mipi nih comment ṭhalo, volhpamhnak tibantuk hna in comment nan pek lonak lai kan in nawlpat duh hna. Mah le ruahnak, hmuhning chim cu a phung a si ko. Kan ruahning he aikalh khomi zong a si caah comment ṭha lo nan pek lonak lai kan in nawlpat duh hna.\nCaṭialtu: Pu Ram Khar\nBawmh Halnak: Malaysia Ah Laipa Van Ceu Awi Bawmtu Ngei Loin Sizung Ah A Um Lio A Si Lungrethei Vansang In A Um


Kawl ralkap nih Chin nu an thah, a fanu zong hliam tuar – Chin 7 News\nKawl ralkap nih minung umnak inn cu hriamnam in an kah caah Chin tar pakhat a nunnak a liam tiah theih a si. Rakhine ram Am peng Wakyitaung khua pawng ummi minung umnak inn 2 cu Kawl ralkap nih riamnam ngan in an kah hna caah Chin tarnu pakhat a thi i cu hnu ah a fanu pakhat hma a pu tiah theih a si.\nCu ti hriamnam a hmangmi hna cu chaklei ralkap phu an si i April.12 zan suimilam 7:00- 9 kar ah Lei riantuanmi hna umnak inn cu voi thlum tluk lam hlat in an kah caah kum 78 simi Daw PaDung cu kuan nih a tlak caah a hmun ah hmakhat teah a thi i a fanu Pame kum 40 cu hma a hmu i Am myo siizung pi ah sii an thlawo cuahmah.\nKhuami hna chimnak ah mah a thimi hna cu Lei tuanmi an si i Lei ah cun a kumkum in khua a sami an si hna, Ralkap nih an kah hna sin in an zam colh ve an ti. A thaizing April 13 ah ralkap cheukhat cu a hmun ah an rak phan i hriamnam zong cu an hmuh i an char len ti si. Cu tikah namah ralkap lei nih thih tongmi cu zawci ah an ti i Ks.100000 an pek. Cu hnu ah hma a pumi nu cu 50000 an pek ve.\nCu ti an pekmi konghe pehtlaih in chungkhar lei cu an lungtling lo nain zei an chim ngam lo.Ref: News Report In Burmese\nAA sakhan Kawl ralkap nih an lak


Sagaing Ram Tthen Kanhbalu khuapi Ah Nu Pakhat Nih Khuaruahhar Tukmi Fa A Hrin - Khuaruah Har News\nSagaing Ram Tthen Kanhbalu khuapi Ah Nu Pakhat Nih Khuaruahhar Tukmi Fa A Hrin\nKan chan hi chankhat hnu chankhat in a chia chin lengmang caah nu nih fa an hrin tikah pum tlamtling lo mi le minung muisam hmanh a keng lo mi an fahrin mi an tam tuk cang. Mah caah cun nuva thar ai tthiummi hna caah cun nau ngeih lai hmanh ngam lo ding tiang khin a um cang.\nSagaing ramtthen ah Kanhbalu khuapi ah May 16.5.2019 ah khan U Aung Kyaw Myint le Daw Thzin Soe hna nuva nih cun khuaruahhar taktak mi naute an hrin. An hrin mi an naute cu minung muisam hmanh khi a pu lo. Nuva hnafa a ngei rihlo mi hna nih an ni ngahhlang taktak mi cu kutke tlamtling in fa hrin khi a si.\nPa tampi cu an nupi le nih naute an vum pawi ah khin um awk hmanh thiam lo tiang in a um mi an tampi tawn. Mah cu tluk an ni nuamh lioah khin cheuh khat nuva hna cu kutke tlamtling lo in fa a ngei mi an tam kho taktak. May 16.5.2019 ah Sagaing ram tthen Kanhbalu khuapi ah nuva hna nih hmanthlak i ka vun langhte mi khi an hrin.\nHringtu nu le pa caah cun zei tluk khin dah an ngaih a hei chiat ve ngha, Nuva ai nei thar mi hna caah cun fate vun hrin lai an ni nghahhlang cemmi hna mah bantuk kutke tlamtling lo i vun ngeih ko cu zah ah khin zangfak taktak an si.\nAcademy Peknak Puai Ah Thilcangmi A Video in An Rak Chiah Mi Nihchuak Tak Tak Khi A Si\nA Van Ttha Tak Tak Putar Pakhat Nih Sui (1.4) Kg Bak Ai Hmuh\nKum 46 A Si Ah Fa 26 A Ngei Mi Kawl Nu Interview An Tuahnak Hi Rak Ngai Ve Khuaruahhar Tak Tak A Si\nA Pahnihnak Fa An Ngeih Tthan Nak Ding Kong Cu Aung La Nsang\nNu Pakhat Nih Kum11 Rauh Hnuah Thisen A Hlut Piaktu Cu A Kawl i A Cung i Thil Cangmi Hi Khuaruahhar Nagi A Si


SUU KYI UMNAK AN THEI TILO, AN LUNGRETHEI TUK CANG – The Chinlung Post\nAung San Suu Kyi umnak an thei ti lo, NUG zong a lungrethei ngai cang. NUG nih thanhnak an tuahmi cu Aung San Suu Kyi umnak kan thei ti lo, a cungah pakhat khat a tlung sual lai ti kan phang ngaingai tiah June nikhat ah thanhnak an tuah. Thanhnak an tuah mi ahcun May ni 24 ah Aung San Suu Kyi le U Win Myint cun Dr Myo Aung hna cu Napyidaw council hmun pakhat ah ralkap lei nih an caah biaceihnak hmun an tuah piak hna i, cu ahcun an mah muilangh in an um.\nAbiapi ngai mi Malaysia ummi nih Relchih: Lockdown chung Australia Visa Interview an Ngol lai lo. Malaysia lockdown (June 1 – 14 ) chung Australia visa online video interview an ngol lai lo. Asinain a dangdang kutpi nam (biometrics), minthut (statutory declaration signing) le visa lak (Immicard signing) tibantuk cu an ngol chung rih lai. June 14 hnu ah thilsining zoh in pehzulh asi than te lai.Covid zawtnak le Malaysia SOP ruangah online video interview an tuahnak hi asi. Cuaah March 2020 hlan i chungkhar rualchan auhnak a rak tuah i cohlan lonak ca (refusal letter) kuat asi lomi poh nihcun email check le phone tlaih daithlan lo a herh ngai.\nMalaysia le Australia cu March 2020 thok in a tu tiang khualtlawn kal um khawh asi rih lo. Kalter awk tha lo asimi (emergency case) lawng kalter le luhter an si. Cucaah March 2020 hlan i visa a rak la cangmi zong a tu tiang kal kho loin a ummi tampi kan um.A tu lio ahcun mi zei an si hmanh ah Australia kal duh ahcun Australia cozah (Department of Home Affairs) ah khualtlawn khawhnak lehhmah (travel exemption) sawk ta hmasa a hau. Cu travel exemption sokmi cu ABF (Australian Border Force) ) ramri vengtu nih pek hnu lawng ah luhkhawh asi.\nAsinain ralzaam (refugee and humanitarian visa) asimi nih cun travel exemption hi mah tein sok a haumi si lo. Na sining zoh in kalter awk tha lo dirhmun na si ahcun khualtlawn phihkhamnak in na luat khawhnak hnga an mah (Australia Tanzung le IOM ) nih an in tawlrelpiak lai. Visa a la cangmi nih Malaysia ah dirhmun chia ngai na si ahcun Australia Tanzung ah na konglam ca tial khawh asi.March 2020 hlan i prospective marriage visa (nuva aa thi um ding) a rak sokmi hi an zawn an ruah ngai hna. A tu an auhmi tete hna zong an tam ngai.\nA kal khomi tete zong an um len. Covid ruangah puai tuah manh lo in an i phiat than sual lai ti an phang pah i si men lai. Nain mah hi visa cu ralzaam visa (refugee visa) asi lo caah mah tein zeipoh i tawlrel dih a haumi asi. Travel exemption zong mah tein sok a hau. Cheukhat aa fiang lomi kan tam ngai caah hernak a tongmi tete zong kan um len.Australia cu 2022 kum cheu hrawng lawng ah ramri (international border) kan on khawh men an ti caah fawi le bai ah hlan bantukin zalong tein luh le chuah khawh dawh asi rih lo. CRC Malaysia


US Ram Ah Mifir Le Hrawkhrawl Um Hlah Seh Tiah Mipi An Au I Lam An Zawh – Onlinenungak\nUS Ram Ah Mifir Le Hrawkhrawl Um Hlah Seh Tiah Mipi An Au I Lam An Zawh\nNihin ni tiang USA i thim nak kong he pehtlai in US mipi tthenkhat Donald Trump ttanhtu hna nih cun heh tiah bia tak tein an au pi tthan. “U.S cu ramsung buainak, civil war rim an nam hmurhmo thlang.. Donald Trump dinpi in mipi thawngsawmtel in Washington D.C ah lamzawhnak an nei”… Chin Net\nDonald Trump Dirhmun Cu Thawngpang That Lei A Panh Chin Lengmang Cang.. tiah pakhat nih cun a rak langhter ve\nDam Tha Cio Hna Maw? Thawngpang Thar he : Pakhatnak ah Bawipa cu a zungzal thangthat siko seh. Amah khua khanmi chungah kan leng. Zing ni ceudawh nih ruahchannak a kan pek I, zaan muihnak nih pumsa dinhnak a kan pek.\nTuzing cu zingka katho I Bawipa a tha ka ti than. Kan nun hi I lawm ko usih. Harnak lakah kan nun hi Bawipa nang kan herh, nizanak in nihin ah Bawipa kan herh deuh. Nangmah long kan bochan nangmah long kan hnangamnak cu na si. Vulei a si caah a thami kan ei caan a um lai I kan ei lo caan a um ko lai. Vulei cu thlarau longin kal khawh a si lo caah pumsa rawlzong kan ei ve.\nKha thawngpang tawi : Trump cu a ra laimi tuthla ni 20 cungah cun thawngpang fiang a um te lai. Joe Biden nih a tei an tinak Arizona cu vote an zohthan I Trump nih a teithan lai tamtuk ai thlau cang an ti. Georgia zong Trump nih tamtuk in a thlau than cang an ti. Pennsylvania cu Trump ta sidawh a si cang. Phungbuar an si caah biaceihnak nih teinak a pek lai an ti. cupinah vote ai thleng tuk an ti cang. Cun Wisconsin le Michigan zong cu thiamthiam a tu hi lungsau thinfual te in hngak ko usih. Republican party pawl teinak cu kan hmaika kan phan dengmang caan nih a vun ratpi lio.\nThlacamnak in bawm hna usih. Teinak long duhding a si lo, sunhnak song a si ah pathian khuakhanmi kha lawmhpi ko usih. Kanmah pumpak ca le nunnak hrimhrim nih Pathian a herh. Pathian dah tilo a hohmanh bochan ding dang an um lo. Kan nun hi Bawipa sunparnak caah si ko seh. Fektein dir ko usih. Zumhawltlak si I zuam hna usih. Teinak laksawng cu Kan hmaika ah chiah a si cang.\nNantuahmi cioah nan kawlmi cioah nan chungkhar pumpak khua saknak cioah Pathian nih a thawnnak a vel le vulei thluachuah in an umpi cio ko hna seh.\nKan caah Bawipa hi a tha zungzal a zungzal in a tha. Zahan le tuzing hmanthlak a si. Dinfelnak kan duh zalawnnak kan duh, lih le hrawkhrawl fiar ahmangmi kan duh lo an ti, Minung tingkhatnak tam nih dihlonak an lanh ter. A mak lawlaw ….dinfelnak cungah le Pathian caah tihmi ngeilo hi teinak cu a si.\nNa hawi nu na hawipa sinah zalawng tei ka tialmi na share khawh ko. Ka tialmi tete rel aduh ve mi hna zong like le comment na pek a si ah cun atu katialmi ka lungchuak bia le hmuhmi na sinah ara cawlh ve ko lai. Hawitha ka kawl.


TRUMP NIH ABIAPI TUK ATIMI CU BIDEN NIH ZERO BAK AH A TUAH HOI – The Chinlung Post\nTRUMP NIH ABIAPI TUK ATIMI CU BIDEN NIH ZERO BAK AH A TUAH HOI\nJanuary 28, 2021 admin Military 0\nUS ralkap ah nupa sinak aa thlengmi zong ttuan angah cang lai. Former president Donald Trump nih US ralkap ah hin Nupa sinak aa thleng Transgender hna cu ttuan le luh khawh asi lai lo tiah order arak chuahmi cu President thar Joe Biden nih ahrawh diam cang. Hi bantuk in phunglam Trump nih arak tuahmi Joe Biden nih a vun hrawh tik ahcun US ralkap ah hin transgender zong ttuan angah cang lai tinak asi.\nHi phunglam hi Donald Trump nih president sinak arak tleih kum ah thanhnak arak tuah colh mi asi. Nain Biden nih president rian avun tleih bak in mah phunglam cu ahrawh colh ve. Hi konghe pehtlaiin White House nih thanhnak an tuahmi cu President Joe Biden nih ralkap tlak or ttuannak kongah gender identity hna nih dawnkhantu ah hman dingmi asi lo. America tthawnnak cu mikip funtomnak ah aa hngat mi asi tiah tiin an langhter.\nHi konghe pehtlaiin Defence secretary thar asimi Lloyd Austin, nih thanhnak atuah ve mi cu hi kongka ahcun kan department nih rian ttuan colh a si lai tiah a chim ve. Hi kong thiamthiam he pehtlaiin aliamcia kum 2017 ah twitter hmangin Donald Trump nih medical lei he pehtlaiin sinak aa thlengmi hna cu America ralkap ah cohlan an si lai lo tiah arak ti.\nCu hnu ah kum 2019 April thla thok in mah phunglam cu rak hman asi. Asinain transgender pawl US ralkap a ttuan cangmi hna cu pehzulh in ralkap rianttuanter an si. Transgender ralkap konghe pehtlaiin Palm Center nih data alanghter ning ah cun kum 2019 ah khan US ralkap lak ah nupa sinak aa thlengmi hna hi minung thongriat, zakua, sawmriat 8980 an um tiah an langhter.\nUS President thar Joe Biden nih mah phunglam Donald Trump nih atuah mi kongah hin aliamcia caan khan bia arak chim lengmang cang. Hi phunglam tuahmi cu hrawhtthan asi ko lai tiah a rak chim cang, Culawng siloin office athut hnu ah Trump phunglam tuahmi Mexico ramri vampang chonnak siseh Muslim ram tthenkhat US luh khapnak hna zong Biden nih ahrawh colh hna.\nPU CHUM MANG VOKFA THANTLANG AH A TLAU, AHMUMI NIH PEHTLAIHNAK TUAH CIO USIH\nKAWLRAM BUAINAK VIALTE LEHNAK AN TUAH CANG HNA


Minung nih Saram he kan i tahchunhnak kongah hin – Buanchukcho\nMinung nih Saram he kan i tahchunhnak kongah hin;-\n🙏 Khrih ah dawtmi u le nau hna kan biachim ah siseh, Pathian thawngtha bia in dinfelnak kong kan chim ah siseh saram he hin kan i tahchunh tawnmi hi a dik lo taktakmi a si tiin ka hmuh. Sualnak in a khatmi minung nih hin Saram kan tluknak bak hi ka hngal hrimhrim loh. Hna theihnak zongah kan tluk hna loh. A rai lai dingmi thil kong hngalh chungnak zongah kan tluk hna loh. Asinain kannih nih cun kan i thawh i Saram bangin kan duhduh in nupa sualnak kan tuah i kan duhduh in fa zong kan ngei hna tiah kan ti tawn. A palh taktakmi a si. Minung cu Pathian nih Eden dum in a thawlmi a si. Saram cu Pathian nih a thawl ve hna loh ti zong kha kan hngalh awk a si..\n🙏 A taktak tiah cun sualnak in a khatmi minung hna nih hin Fapa Jesuh Khrih zumhnak in Pathian dawtnak kan hngalh taktak tung lo ahcun Saram he a tahchunh ngam dingmi kan rak si hrimhrim loh. Hal phuah thiam nih a timi, “Saram fa hmanh tluk lo minung kan si rua,” tiah a timi hi kan si. Unau Saram he kan i tahchunhnak bik hi nupa sinak ah hin a si bik tawn. Asinain Saram nih hin cun an phol caan te lawngah hin nupa sinak hi an tuah tawn. Pathian nih Saram cu hngalhnak zong a pek ve hna lo caah ningzak an hngal loh. Minung tu cu amah muisam kengin le amah loin sermi kan si pinah hngalhnak a kan pek caah hin ningzak zong kan hngalh. Cucu te cu kan minung le Saram kan i dannak a si..\n🙏 Bible cacaang ka talh lai lo nain Bible tha tein a relmi na si ahcun na hngalh ding zongah ka ruahmi a si. Minung bak nih hin Saram nawl cawn in zeitik hmanh ah nupa sinak kan tuah lo. Hi kongah hin Saram zong kan tluk fawn hna loh. Zeicatiah cun Saram nih nu le nu, pe le pa tiin sualnak an tuah bal loh. Minung nih hin cun nu le nu, pa le pa tiin sualnak hi kan tuah. Saram nih cun an phol caan te lawngah nupa sinak hi a tuah. Minung nih cun a rem caan paoh ah nupa sinak hi kan tuah. Saram nih mi nupi, pasal a chut bal loh. Minung nih cun mi nupi, pasal hna hi kan chuh hna. Unau ruat ko hmanh u sihlaw Saram maw an sual deuh? Minung hi dah kan sual deuh? Saram hmanh a tluk lomi minung kan si kha i hngal hna u sih ti ka duh..\n🙏 Saram hmanh a tluk lomi minung nih Saram he kan i tahchunh lengmang vemi hi mi mak taktak kan si. Pathian nih a Fapa Jesuh Khrih in khamhnak kan ser piak hlan ah hin minung le Saram hi aa tluk bak te kan si. Asinain sualnak tuah ah cun Saram nakin minung hi a sual deuhmi kan si. Asinain Jesuh Khrih zumhnak thawngin Saramnak in a sunglawi deuhmi cu minung hi kan si fawn. Zeicatiah cun minung cu Jesuh Khrih thawngin Pathian fale kan si. Pathian fa a si taktak cangmi minung nih hin Pathian duhnak hi kawl ve cang hna u sih. Zumhnak kongah hin kik tung lo, lum tung loin kan vai i um hnu ah le kan duhduh in kan sual hnu ah hin kan tluk hna lomi Saram he kan duhduh in kan i tahchun tawnmi hi cu Pathian hna zong kan tla lai loh tiah ka ruah..\n🙏 Cucaah cun dawtmi u le nau hna minung nih Saram he kan i tahchunhnak kongah hin khua hi fak deuhin ruat ta hmasa hna u sih ti ka duh. Zeicatiah Jesuh Khrih ah zumhnak taktak kan ngeih tung lo a si ahcun minung nih Saram kan tluknak hi pakhat te hmanh a rak um lo caah khan a si. Unau zumhnak in Jesuh Khrih kan i ngeih taktak tung lo ahcun kanmah le kan ka tein cun Pathian fa kan i ti ve ko nain sualnak kongah kan rak i tahchunh zungzal tawmmi Saram lila hi kanmah minung lila bak nih hin kan rak tluk hna lo ti kha kan thih hlan lo i hngal cang hna u sih ti ka duh. Asinain Bawipa Jesuh Khrih thawngin Saran nakin ka sunglawi deuh ti le vancungmi hna nakin ka sunglawi deuh ee ti kha ka i hngalh taktak a si ahcun Thlarau in Khrih chungah um in pakhat le pakhat tu kha i dawt zungzal ko u sih..\n🙏 Careltu nan dihlak cungah Fimchimtu Thiang Thlarau nih hngalhfiannak zong kan pe cio ko seh..